ועדת הפנים ואיכות הסביבה, כנסת 18, פרוטוקול מספר 71, 2009-09-14 09:30

דוד אזולאי: רבותי, בוקר טוב לכולם.

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר היום הצעת חוק אזור התעשייה קיסריה (שיפוט וניהול), התשס"ח-2008 של מספר חברי כנסת.

דוד אזולאי: רבותי, ביום כזה קשה לגשת לסדר היום מבלי להתייחס לאירוע הקשה שפקד את עם ישראל, ולכן החלטתי לייחד את הדקות הראשונות למשפחת רמון ששיכלה בן יקר.

דוד אזולאי: אין לנו מכאן אלא לשגר תנחומים למשפחה, יהי רצון שלא יוסיפו דאבה עוד.

דוד אזולאי: נתפלל כולנו שהשם יאמר די לצרותינו.

דוד אזולאי: מדובר באירוע קשה, זהו קורבן קשה שכולנו הכרנו, שמענו, ידענו.

דוד אזולאי: אין מילים לנחם משפחה שהשכול מכה בה פעמיים.

דוד אזולאי: בשם כולכם אנחנו נשגר את תנחמונו למשפחה, ויהי רצון שלא יוסיפו דאבה עוד.

דוד אזולאי: רבותי, אנחנו נפתח את הדיון בנושא הצעת החוק.

דוד אזולאי: בזמנו חבר הכנסת לשעבר אליהו גבאי הגיש הצעת חוק איחוד הרשויות המקומיות אור עקיבא וקיסריה אשר עברה בקריאה טרומית.

דוד אזולאי: לאחר מכן היא שונתה, והוגשה הצעת חוק בקריאה ראשונה שגם היא עברה במליאה, עם נוסח שונה של איזושהי הצעת פשרה.

דוד אזולאי: בינתיים הכנסת יצאה לבחירות.

דוד אזולאי: עשינו החלת דין רציפות על הצעת החוק, כך שבעצם אנחנו צריכים כרגע להכין את הצעת החוק הזאת לקריאה שנייה ושלישית.

דוד אזולאי: נתבקשנו לתאם עם הממשלה, ואני מניח שיש כאן נציגי ממשלה שהם בוודאי יגידו את דבריהם.

דוד אזולאי: אבל, אני רוצה להודיע ולבקש מנציגי הממשלה – אינני מתכוון למשוך את העסק הזה עד לפיזור הכנסת הנוכחית, אלא הכוונה היא לגמור את העניין הזה במושב החורף הבא עלינו לטובה.

דוד אזולאי: לכן, אני פונה ומבקש גם מנציגי הממשלה, וגם מנציגי קיסריה ואור עקיבא, לעשות הכול על מנת לסיים דבר מוגמר, אחרת לא תהיה ברירה אלא לקחת את החוק ככתבו וכלשונו ולאשר אותו על כל המשתמע מכך.

דוד אזולאי: אני יודע שזה לא פשוט, אני יודע שיש המון שאלות בדרך.

דוד אזולאי: אבל, נתמודד עם כל השאלות כפי שאנחנו עושים בהרבה מקרים.

דוד אזולאי: בראש ובראשונה, אני אבקש מחבר הכנסת יעקב אדרי כתושב אור עקיבא, וכראש עיר לשעבר, וכשר שליווה את הנושא הזה, לפתוח ולומר כמה מילים בעניין.

יעקב אדרי: בוקר טוב לכולם.

יעקב אדרי: זה סיפור שנמשך לא מעט שנים, הרבה מאוד שנים.

יעקב אדרי: ליוויתי את המאבק, את ההידיינות עם קיסריה, עם החברה לפיתוח קיסריה, עם קרן קיסריה במשך כמעט 25 שנה כאשר אני בדיונים ובמאבקים.

יעקב אדרי: צריך לציין שהיו גם לא מעט הסכמות.

יעקב אדרי: כל מי שרואה צדק וכל מי שרואה את הנקודה הגיאוגראפית צריך להבין כי באופן טבעי כל מה שקשור לקיסריה צריך להיות באור עקיבא.

יעקב אדרי: ישנו רק כביש שמפריד בין אור עקיבא לקיסריה, ומן הדין ומן הצדק – שלא קיים כל כך במדינתנו – קיסריה היתה צריכה להיות בתחום שיפוטה של אור עקיבא.

יעקב אדרי: מי הגברת שמנדנדת את הראש?

נטלי לב: תושבת קיסריה.

יעקב אדרי: אני לא יודע כמה שנים את תושבת קיסריה.

יעקב אדרי: אבל, את העניין הזה אנחנו כבר מעלים - - -

נטלי לב: כביש מפריד גם בין רמת גן לעיר אחרת, האם בשביל זה הם צריכים - - -

יעקב אדרי: בתעודת הזהות של ההורים שלי ושל הרבה תושבי אור עקיבא כתוב במקום המגורים: קיסריה.

יעקב אדרי: אבל שוב, אני לא רוצה להיכנס לזה.

יעקב אדרי: אנחנו דנו ודשנו, והתקדמנו.

יעקב אדרי: הגענו למצב שבו הנושא של אור עקיבא-קיסריה ירד מהפרק, בשביל זה אמרתי תחכי להמשך – תחומי השיפוט.

יעקב אדרי: הגענו לנושא של הסכם עם קרן קיסריה שבו דובר על תקציב מסוים כל שנה.

יעקב אדרי: הגעתי לסיכום הזה אצל שר הפנים יחד עם היועצים המשפטיים של החברה לפיתוח קיסריה, ויחד עם סגן יושב-ראש הקרן מר אברהם ביגר.

יעקב אדרי: הגענו להסכמות, הדברים היו כתובים ללא הסכם.

יעקב אדרי: אבל, ההסכמות היו כתובות.

יעקב אדרי: לא הצלחנו לעגן את זה להסכם.

יעקב אדרי: בינתיים הברונית החליטה לעשות שינויים - ואני אומר את זה בעדינות – וזו זכותה המלאה.

יעקב אדרי: אין לי ויכוח עם העניין הזה.

דוד אזולאי: על אלו שינויים אדוני מדבר?

יעקב אדרי: שינויים - אברהם ביגר עזב את תפקידו, ונכנס דוד אפרתי.

יעקב אדרי: אני לא נכנס לעניינים האלו, זוהי זכותם המלאה.

יעקב אדרי: אבל, הסכם היה.

יעקב אדרי: מי שהתכחש להסכם פשוט עשה דבר חמור מאוד.

דוד אזולאי: אתה מדבר על ההסכם בין הצעה טרומית וראשונה.

יעקב אדרי: כן, כן.

יעקב אדרי: זה הובא לוועדת הפנים.

יעקב אדרי: זה היה בנוכחות שני היועצים המשפטיים של קרן קיסריה, שר המשפטים, ואני כשר גם הייתי שם.

יעקב אדרי: היה גם ראש העיר.

תומר רוזנר: שר הפנים גם היה.

יעקב אדרי: אני אומר, שר הפנים.

יעקב אדרי: יצא גם מזכר כתוב של המזכיר או של העוזר של שר הפנים שבו הסיכום, ואני מתאר לי שלא יתכחשו.

יעקב אדרי: כמובן שהיינו צריכים לעגן את זה.

יעקב אדרי: ידידי היועץ המשפטי, ברשותך, תקשיב לקטע הזה.

יעקב אדרי: היינו צריכים לעגן את זה באופן של הסכם משפטי מסודר, ולזה לא הגענו, בינתיים התפזרה הכנסת.

דוד אזולאי: אצל מי נמצא היום ההסכם הזה?

יעקב אדרי: כולם קיבלו את זה, אין אחד שלא קיבל את זה.

כרמל סלע: אנחנו לא קיבלנו.

חיים געש: גם אנחנו לא.

יעקב אדרי: - - -קיסריה קיבל את זה ביד ממני, נדמה לי שאסא קיבל את זה.

יעקב אדרי: האם לא קיבלתם את הסיכום אצל שר הפנים?

קריאה: לא.

יעקב אדרי: יפה, יש לכם את זה.

יעקב אדרי: תצלמו, תנו להם.

יעקב אדרי: אבל, גם לא מתכחשים לתוכנו של ההסכם.

יעקב אדרי: לימים, אחרי הבחירות, נאמר לי בלשון עדינה, בלשון חברית מאוד על-ידי אנשי קיסריה, על-ידי דוד אפרתי: תשמע, ההסכם הזה לא הובא למועצת הקרן, לא הובא לזה.

יעקב אדרי: למעשה, הוא אמר: חפשו את החברים שלכם, אני לא במשחק הזה.

יעקב אדרי: לדעתי, זה דבר לא מכובד, לא נכון.

יעקב אדרי: זו היתה הפרה בוטה של הבנות שהגענו אליהן.

יעקב אדרי: לא קל היה להגיע להבנות האלה.

יעקב אדרי: אבל, הגענו אליהן, כאשר אמרנו נרד מהחוק המקורי של אור עקיבא-קיסריה לאחד את אור-עקיבא וקיסריה.

יעקב אדרי: ירדנו מהעניין הזה, ושיהיה הסכם.

יעקב אדרי: כמובן שאני ישבתי עם כל הגורמים הנוגעים בעניין, כולל שרים, חברי כנסת, ואמרתי: זה לא יכול להיות.

יעקב אדרי: אנחנו ירדנו מהעניין תמורת ההסכם.

יעקב אדרי: היום אומרים: אין הסכם.

יעקב אדרי: התקדמנו עם זה בחוק הרציפות, והממשלה אישרה את זה, ומליאת הכנסת אישרה את זה, וועדת הפנים אישרה זה.

יעקב אדרי: אנחנו נמצאים בתהליך שבו מכינים את זה לקריאה שנייה ושלישית.

יעקב אדרי: בינתיים דוד אפרתי התקשר אליי וזימן אותי לפגישה, אני מתאר לי שגם לראש העיר.

יעקב אדרי: הוא הודיע שהקרן כולל הברונית אישרו את ההסכם ככתבו וכלשונו.

יעקב אדרי: הודיע לי את זה דוד, ואני מקווה שאנשי קיסריה, לא תושבי קיסריה כי הם לא היו - - -

דוד אזולאי: חבר הכנסת אדרי, הבעיה של ההסכם הזה היא שמי שמתנגד לו זה נציג משרד האוצר.

דוד אזולאי: יש פה מישהו ממשרד האוצר?

דוד אזולאי: בחופשה.

יעקב אדרי: אני תיכף מגיע לזה.

יעקב אדרי: ההסכם אושר על-ידי קרן קיסריה.

יעקב אדרי: דוד אפרתי הזמין אותי אליו, דיבר איתי ואמרנו: בבקשה, בואו נתקדם עם זה.

יעקב אדרי: לצערי הרב, ישנה סחבת.

יעקב אדרי: מלבישים את זה על האוצר.

יעקב אדרי: אני למדתי שאפשר לפתור את הבעיות.

יעקב אדרי: הממשלה אישרה את זה, והיא גם צריכה את הפתרונות לעניין הזה.

יעקב אדרי: יש לי כל מיני הצעות.

יעקב אדרי: אני חושב שמשתמשים בזה גם לנושא בעיה של מיסוי שיש בין קרן קיסריה לבין הממשלה.

יעקב אדרי: זה אותנו לא מעניין.

יעקב אדרי: אותנו זה לא מעניין, אנחנו לא נכנסים לעניין הזה.

יעקב אדרי: הלוואי ויפטרו אותם, אני בעד.

יעקב אדרי: אני תומך בשתי ידיים.

יעקב אדרי: אבל, אני לא אכנס לשטח שלא קשור.

יעקב אדרי: יתרה מזאת, אור עקיבא לא צריכה להיות ערובה לנושא הזה.

יעקב אדרי: האוצר יודע לפתור את הדברים.

יעקב אדרי: אני לא רוצה להגיד את כל הנימוקים של האוצר.

יעקב אדרי: יש לאוצר ויכוח עם קרן קיסריה לגבי נושא המיסוי.

יעקב אדרי: רוצים לקחת מהם מסים, חלק רוצים גם להשתמש בכסף של קרן קיסריה לכל מיני עניינים, ואני לא רוצה להיכנס לזה.

יעקב אדרי: אם אני אצטרך לצאת למאבק, אני אצא בעניין הזה עד הסוף.

יעקב אדרי: אבל, זה לא הזמן.

יעקב אדרי: אנחנו להיפך – הולכים להסכם, ואני בעד.

יעקב אדרי: ביום חמישי היתה לי שיחה עם דוד אפרתי, ואני אמרתי לו שאנחנו מביאים את זה לדיון בלבד.

יעקב אדרי: כך סוכם עם היושב ראש, ואני בעד להגיע להסכמה כמה שיותר מלאה, ולגמור את העניין הזה.

יעקב אדרי: אני לא רוצה לפרט את הנימוקים החברתיים והמוסריים לעניין הזה של קיסריה-אור עקיבא.

יעקב אדרי: אני רוצה לומר לכם – אתם לא יודעים.

יעקב אדרי: היה הסכם ביני לבין מוטי פרידמן זכרונו לברכה – אני לא יודע אם אתה מכיר את זה – שבו דובר על אזור התעשייה של קיסריה-אור עקיבא כך שזה ישרת את תושבי אור עקיבא.

יעקב אדרי: אזור התעשייה קיבל מעמד של אזור פיתוח ב', כאשר הכותרת אור עקיבא.

יעקב אדרי: מיותר להגיד גם שהיו שם שלטים גדולים מאוד שהצבנו בזמנו, הנשיא המנוח עזר וייצמן, הברון רוטשילד, ואני כאשר הונחה אבן הפינה.

יעקב אדרי: השלטים היו: אזור פארק התעשייה אור עקיבא-קיסריה.

יעקב אדרי: לימים הם העלימו את השלטים בצורה מבישה ממש.

יעקב אדרי: אבל, יש אמנה בינינו לבין קיסריה ואני לא אכנס לזה.

יעקב אדרי: אנחנו כבר הגענו להבנות, הגענו להסכמות.

יעקב אדרי: צריך ליישם את זה.

יעקב אדרי: ככל שקיסריה והיועצים המשפטיים יזדרזו ויגיעו לנייר כתוב, מה טוב.

יעקב אדרי: אני גם רוצה להגיד לך, דוד, שאם לא אז אנחנו, כמה חברי כנסת, שוקלים להקדים את זה ל-2010, ואני כבר אומר.

יעקב אדרי: אני מבין את הבעיות, יש הרבה בעיות.

יעקב אדרי: שלא יספרו לנו שיש בעיות, בשביל זה ישנו המחוקק, ובשביל זה יש את הכנסת.

יעקב אדרי: הכנסת סוברנית ורשאית ויכולה.

יעקב אדרי: אני יודע את כל מערכת הלחצים, ואני לא אפרט אותם כאן.

יעקב אדרי: אני רוצה להיות זהיר בדבריי כי יושבים פה יועצים משפטיים.

יעקב אדרי: נעשים דברים שהם על הגבול הדק של המעבר בין המאבק הלגיטימי לדברים שלא המקום לעשות אותם, ואני שוב רוצה להיזהר מאוד בדברים שלי.

יעקב אדרי: ידידי יושב-ראש הוועדה גם היה שותף למאבק הקודם כחבר הוועדה, וגם חבר הכנסת המכובד שלנו שגם מלווה את המאבק הזה שהוא הוגן.

יעקב אדרי: כמובן שאזור התעשייה יהיה משותף לפרדס חנה, אור עקיבא, ג'יסר, ובנימינה וחוף הכרמל.

יעקב אדרי: זה גם היה בהסכמה.

יעקב אדרי: אני חושב שצריך לעשות את זה.

יעקב אדרי: אני גם קורא למועצה האזורית חוף הכרמל להסיר את ידיה מהסיפור של אזור התעשייה.

יעקב אדרי: אני מאוד מקווה שבעניין הזה יש כבר הבנה שזה צריך להיות בסופו של יום בתחום שיפוטה של אור עקיבא אחרי הסכם.

יעקב אדרי: אומרים לנו לא לעשות הסכם, הרי מדובר על הסכם שבגמר ההסכם, ב-2022, כאשר כבר אין מנדט לאף אחד – אולי לא שמים לב לזה.

יעקב אדרי: הממשלה סיימה את ההסכם, כובד עד הסוף.

יעקב אדרי: אבל, אפשר גם לעשות את זה אחרת.

יעקב אדרי: אם נתקדם בהסכם - ואני אמרתי לדוד שאין שום בעיה - נלך על ההסכם.

יעקב אדרי: נכבד אותו, נעשה את זה עד הסוף בצורה מסודרת.

יעקב אדרי: כמובן קיסריה אומרת בצדק: איך אתם מבטיחים לנו שלא יהיו באמצע עוד ועוד דרישות?

יעקב אדרי: אני חושב שצריך לעגן את זה גם בהסכמות, אולי בצורה של חקיקה, ולגמור את הסיפור הזה על מנת שיהיה ביטחון והסדר קבוע גם להם, גם לנו, ובזה בא לציון גואל.

יעקב אדרי: אבל, אני אומר שוב, אם לא יהיה הסכם כמה שיותר מהר – כי כבר מושכים את זה יותר משנה, אחרי שכבר הגענו להסכמות – אני אשכנע לא מעט חברי כנסת ליישם את זה כבר ב-2010.

דוד אזולאי: תודה רבה.

דוד אזולאי: תוך כדי דבריו של חבר הכנסת אדרי, מנהלת הוועדה הגברת יפה שפירא העבירה לידי מכתב מתאריך 25 למאי 2008 שחתום על-ידי עו"ד שלי מלכה, יועץ שר הפנים.

יעקב אדרי: זה הסיכום של הישיבה.

דוד אזולאי: אני אקריא את המכתב: "לכבוד חבר הכנסת אופיר פינס יו"ר ועדת הפנים ואיכות הסביבה הנדון: איחוד אור עקיבא-קיסריה בהמשך לפנייתה של הגברת יפה שפירא בנושא שבנדון הריני להשיבך כי שר הפנים קיים מספר פגישות ושיחות עם הגורמים הנוגעים בדבר, לרבות השר יעקב אדרי, ראש עיריית אור עקיבא, ויושב ראש החברה לפיתוח קיסריה, וזאת כדי לגשר בין הדרישות והפערים ולהגיע לפתרון מוסכם והוגן במחלוקת בין היישובים.

דוד אזולאי: במסגרת פעילות השר למציאת פתרון מוסכם הושגו ההבנות הבאות: 1.

דוד אזולאי: קרן קיסריה תגדיל את התקציב השנתי המיועד למטרות חינוך ותרבות כך שיעמוד על סך של 3.5 מיליון דולר לשנה.

דוד אזולאי: 2.

דוד אזולאי: התקציב השנתי יועבר למשרד הפנים.

דוד אזולאי: מנכ"ל משרד הפנים יהיה הגורם האחראי לחלוקת התקציב בין הרשויות אור עקיבא, פרדס חנה כרכור, וג'יסר א-זרקא.

דוד אזולאי: 3.

דוד אזולאי: קרן קיסריה תקים בריכת שחייה עירונית בעיר אור עקיבא עם כל המתקנים על פי תוכנית שתאושר על-ידי מנכ"ל משרד הפנים.

דוד אזולאי: 4.

דוד אזולאי: תוקף ההסכם נשוא מכתבי זה הינו עד לשנת 2022, מועד פקיעת ההסכם בין מדינת ישראל והחברה לפיתוח קיסריה.

דוד אזולאי: " אני חושב שהדברים מדברים בעד עצמם.

דוד אזולאי: אדוני, אני מבין שזהו ההסכם שאתה מדבר עליו לאורך כל הדרך.

יעקב אדרי: חבל שלא רשום שהנוכחים היו גם שני היועצים המשפטיים של קרן קיסריה, גם זה חשוב מבחינת העניין.

דוד אזולאי: זה ההסכם בזמנו.

יעקב אדרי: מדובר על זה שהאוצר אומר שיש בעיות לגבי ההסכם.

יעקב אדרי: יש היום כבר הסכם על מיליון מאתיים דולר שמחלקת קרן קיסריה על פי ההסכם הקודם עם שר הפנים.

יעקב אדרי: זה אותו הסכם, פשוט הגדלנו את הסכום.

יעקב אדרי: אני אומר את זה לאנשי האוצר.

יעקב אדרי: האם יש פה מישהו מהאוצר?

יעקב אדרי: אבל, כדאי שתדעו שהוויכוח עם האוצר הוא אחר.

יעקב אדרי: זה הרי כל מיני תרגילים.

יעקב אדרי: אבל, היום נותנת קרן קיסריה על פי חוק ובסמכות מיליון מאתיים לחלוקה בין הרשויות על פי ההסדר שקבע שר הפנים.

חיים געש: היתה הקפאה.

יעקב אדרי: היתה הקפאה בגלל המאבק הזה של החוק.

יעקב אדרי: עובדה שהעבירו לא מזמן את הסכומים.

כרמל סלע: יעקב, למה בהסכם מ-22 חוף הכרמל היא בפנים, אבל מעכשיו היא לא בפנים?

יעקב אדרי: כי אין כלום עכשיו.

יעקב אדרי: מה זאת אומרת?

כרמל סלע: 3.5 מיליון דולר.

יעקב אדרי: כן, מעכשיו.

כרמל סלע: למה אנחנו לא בפנים?

יעקב אדרי: כי אתם יש לכם מספיק.

יעקב אדרי: לקחתם מספיק, ולוקחים מספיק.

יעקב אדרי: הרי ההסכם הזה נעשה גם על דעתך, גם אם לא אמרת את זה בפה מלא.

יעקב אדרי: אבל, מאחורי הקלעים הגענו להבנות בעניין הזה, ואתה יודע מה?

יעקב אדרי: עזוב.

יעקב אדרי: אני מוכן בשיחה אישית לומר לך יותר מזה.

יעקב אדרי: אני פשוט לא רוצה לפתוח את זה, ולהגיד דברים שאולי לא כאן המקום לומר אותם.

דוד אזולאי: תודה.

דוד אזולאי: אני רואה שיש פה נציגות של משרד הפנים.

דוד אזולאי: האם אתם רוצים להתייחס?

דרורי שפירא: הממשלה לא מתנגדת לחוק.

דרורי שפירא: אבל, רק רציתי לציין שזה חוק שהוא מתייחס לשנת 20-22.

דרורי שפירא: כלומר, לעוד 13 שנים כשאנחנו לא יודעים מה בדיוק יקרה עד אז.

דרורי שפירא: לכן, לא ברור לנו למה עושים עכשיו חוק שמתייחס לתקופה כל כך רחוקה.

דוד אזולאי: לא, לא.

דוד אזולאי: אני אמרתי בפתיחת דבריי שהיתה הצעת חוק פרטית שדיברה על איחוד קיסריה-אור עקיבא לאלתר, ולא לחכות עד 2022.

דוד אזולאי: במילים פשוטות, לבטל את אותו הסכם שאת מדברת עליו.

דוד אזולאי: ואחר כך, לפני הקריאה הראשונה, הגיעו לאיזשהן הבנות.

דוד אזולאי: חלק מזה אני הקראתי פה באותו הסכם.

דוד אזולאי: בעצם היו אמורים לרדת מהחוק, להגיע להסכם, ובא לציון גואל.

דוד אזולאי: אבל, זה לא קרה.

דוד אזולאי: מישהו חשב שיהיו בחירות, והעסק ייגנז, ושלא יהיה מי שיעיר ומי שיעורר את העסק הזה.

דוד אזולאי: אבל, למרות הכול, אנחנו פה.

דוד אזולאי: אמרתי, אנחנו לא ניתן את ידנו לעניין הזה.

דוד אזולאי: לכן, אני חוזר ואומר - אמרתי את זה בפתיחת דבריי - או שכל הגורמים יתעשתו ויגיעו להסכם, או שיאשררו את ההסכם שכבר עשו אותו, או שימצאו הסכם שיניח את דעת כולם, אחרת פשוט נצטרך לחזור לחקיקה המקורית.

דוד אזולאי: לא יהיה מנוס, רק זה.

דוד אזולאי: אני יודע שיבואו כל מיני משפטנים שיגידו שיש פה הפרת הסכם, ושיש לזה כל מיני השלכות.

דוד אזולאי: בסדר, כשנגיע לגשר נעבור אותו.

עדנה רודריג: אני יושבת ראש ועד התושבים.

דוד אזולאי: של אור עקיבא.

עדנה רודריג: של קיסריה.

עדנה רודריג: באור עקיבא יש ראש עיר, אין ועד תושבים.

עדנה רודריג: זה ישנו רק במועצות האזוריות.

עדנה רודריג: אנחנו נמצאים במועצה אזורית חוף כרמל.

עדנה רודריג: אני רוצה להבין.

עדנה רודריג: ההסכם הכספי, במידה ויאושר ההסכם כפי שסוכם על 3.5 מיליון דולר, הוא במקום החקיקה.

עדנה רודריג: אני רוצה להבין, זה גם וגם וגם?

יעקב אדרי: אני רוצה לומר דבר אחד - כאשר יהיו הסכמות יהיה על הכול.

יעקב אדרי: כרגע יש הסכמות, אבל הן לא מיושמות.

דוד אזולאי: סליחה, מה היתה השאלה?

עדנה רודריג: אני רציתי להבין אם מדובר על ההסכם של עד שנת 2022, על החלוקה התקציבית של 3.5 מיליון דולר, האם זה אומר שהצעות החוק לא יקודמו?

דוד אזולאי: כן, זה היה ההסכם.

קריאה: במקום הצעת החוק.

שמחה יוסופוב: לא במקום.

דוד אזולאי: רגע, רגע, רבותי, בואו נעמיד דברים על דיוקם.

דוד אזולאי: לפחות מה שאני יודע, ויתקן אותי היועץ המשפטי של הוועדה, ההסכם הזה היה אמור להיות במקום המשך החקיקה, נכון?

קריאות: אמת ויציב, בדיוק.

עדנה רודריג: זה מה שדובר, לכן אני רציתי שזה ייאמר.

קריאה: וזה לא נאמר.

שמחה יוסופוב: לא, לא.

שמחה יוסופוב: לא נכון.

דוד אזולאי: אדוני ראש העיר, תמתין רגע.

עדנה רודריג: כי אחרת אני לא מבינה מה המהירות להיחפז היום לחוקק חוק לעוד 13 שנה.

מנחם טולצ'ינסקי: בתור מי שהיה צד להסכם, אני רוצה להסביר.

מנחם טולצ'ינסקי: אני נציג הקרן, היועץ משפטי של קרן קיסריה.

מנחם טולצ'ינסקי: הייתי שותף להסכם.

מנחם טולצ'ינסקי: יש לי הרבה כבוד לחבר הכנסת אדרי, והרבה שנים העברנו יחד בניסיונות לגשר על ההסדרים.

מנחם טולצ'ינסקי: אבל, בעיניי מה שנעשה כאן זה אמירת חלק מהדברים.

מנחם טולצ'ינסקי: בואו נבין את ההסדר כדי שהמסכת כולה תהיה בפניכם.

מנחם טולצ'ינסקי: ההסדר היה פשוט.

מנחם טולצ'ינסקי: בשעתו היתה יוזמת חקיקה שדיברה על העברת שטחי קיסריה - כולם - לאור עקיבא.

דוד אזולאי: אדוני, ההצעה המקורית היתה איחוד קיסריה-אור עקיבא.

מנחם טולצ'ינסקי: המשמעות של זה מוניציפאלית - העברת השטחים לאור עקיבא.

מנחם טולצ'ינסקי: אנחנו חשבנו שזוהי יוזמה שיש לה השלכות חמורות, וניהלנו משא ומתן כנה ואמיתי עם חבר הכנסת אדרי, השר אדרי באותה עת.

מנחם טולצ'ינסקי: הרעיון שעמד ביסוד הדבר היה - תושג הבנה שתחליף את הצורך בחקיקה.

מנחם טולצ'ינסקי: ההבנה הזאת הובאה כאן, לוועדה כאן, בראשותו של חבר הכנסת פינס מי שתמך אז בהסדר ואמר: אנחנו מוכנים.

מנחם טולצ'ינסקי: אני אומר את הסייגים גם עכשיו, ואני מבקש את הזמן לומר את זה כי יש לי סייגים גם להסדר, וגם ליוזמת החקיקה.

מנחם טולצ'ינסקי: אומר אותם ברשות אדוני.

מנחם טולצ'ינסקי: מי שלא הסכים להסדר הזה, לא היה אנחנו.

מנחם טולצ'ינסקי: ואז חבר הכנסת פינס אמר: אין הסדר, אני איזום הצעת חוק שיהיו בה שניים.

מנחם טולצ'ינסקי: מדינת ישראל תכבד את התחייבויותיה, וההסדר עצמו יעסוק משנת 2022.

דוד אזולאי: שייכנס לתוקף ב-2022?

מנחם טולצ'ינסקי: אמת.

מנחם טולצ'ינסקי: מייד אחרי הדיון בוועדה פנה אליי מר שלי מלכה שחתום על אותו הסדר, ואמר לי: נעשתה כאן תקלה, אנחנו נחזור להסדר ולא תהיה הצעת חוק.

מנחם טולצ'ינסקי: אמרנו לו: שלי, לכך הסכמנו.

מנחם טולצ'ינסקי: זאת היתה ההבנה.

מנחם טולצ'ינסקי: חזור להסכם, נדבר על הסייגים - חבר הכנסת אדרי הזכיר את חלקם, ונדבר עליהם תיכף - ותומר בזה יוזמת ההצעה.

מנחם טולצ'ינסקי: כל היוזמה של חבר הכנסת פינס היתה כי ההסדר לא כובד, ולא על ידינו, אז בוא נעמיד את הדברים על דיוקם.

יעקב אדרי: מי לא כיבד את זה?

מנחם טולצ'ינסקי: נציג - - -, נציג אור עקיבא.

מנחם טולצ'ינסקי: ברשות אדוני, אני רק אומר שתי מילים על ההסדר עצמו.

מנחם טולצ'ינסקי: בהסדר עצמו שאכן כל מה שאמר חבר הכנסת אדרי זה נכון - קוימה שיחה עם סגן יושב-ראש הקרן, והרצון הוא לכבד אותו - ההבנה שהושגה אז סויגה בשניים.

מנחם טולצ'ינסקי: אחד, אנחנו צריכים להבין את זה.

מנחם טולצ'ינסקי: אנחנו נמצאים כאן בתהליך בפעם שנייה אם לא שלישית שנעשה אותו מעשה.

מנחם טולצ'ינסקי: כלומר, באים לקיסריה ותחת איום ישיר או מוסווה של אי כיבוד ההסכם אומרים: בואו תגיעו להבנה.

מנחם טולצ'ינסקי: זה היה יסוד הדבר של אותו הסכם - וחבר הכנסת אדרי הצביע על כך - שלפיו מחולקים מיליון נקודה שניים מידי שנה על פי הסדר.

מנחם טולצ'ינסקי: כלומר, אנחנו מונחים עם הסדר שמדינת ישראל אמרה: חלקו מיליון נקודה שניים, לא יהיו יוזמות חקיקה בנושא.

מנחם טולצ'ינסקי: הנה עוד לא יבשה הדיו, ויש צורך להגיע להסדר חדש.

דוד אזולאי: מתי היה ההסכם הזה של המיליון מאתיים?

דוד אזולאי: באיזה תאריך בערך?

מנחם טולצ'ינסקי: המיליון מאתיים היה ב-2004 - 2005.

יעקב אדרי: סליחה שאני קוטע אותך, צריך להוסיף משהו.

יעקב אדרי: זה בעקבות ועדת חקירה שהיתה.

מנחם טולצ'ינסקי: חבר הכנסת אדרי, לא הפרעתי לך.

דוד אזולאי: חבר הכנסת אדרי, אם תרצה להגיב, אני אאפשר לך.

מנחם טולצ'ינסקי: אדוני, לא יבשה הדיו על ההסדר הזה שאליו הגענו, והנה יוזמת חקיקה.

מנחם טולצ'ינסקי: באותו הסדר העלאנו בפני חבר הכנסת אדרי את הבעיה.

מנחם טולצ'ינסקי: אמרנו: עוד פעם הקרן תסכים להעלות את התרומה, וכעבור חצי שנה תעלה דרישה חדשה - אי אפשר לקיים את זה.

מנחם טולצ'ינסקי: אמר חבר הכנסת אדרי בהגינותו: אני מבין את הנקודה הזאת, אתם צודקים.

מנחם טולצ'ינסקי: צריך לשים לכך קץ, ולכן תמצאו את הדרך שתמנע את הדבר.

מנחם טולצ'ינסקי: אמרנו מניעת הדבר הוא על-ידי שממשלת ישראל תכבד את התחייבויותיה, תחזור על זה.

מנחם טולצ'ינסקי: העניין יעוגן בחקיקה, ועדת הפנים תיתן את ברכתה לנושא הזה.

מנחם טולצ'ינסקי: את זה אמרנו מהיום הראשון על אותו הסדר שדובר.

מנחם טולצ'ינסקי: דבר נוסף שאמרנו בהסדר הוא שהקרן קיימת למטרות חינוך, ולכן למשל נושא הקמת בריכת שחייה - אנחנו מוכנים אם תימצא הדרך לכך, כי אם אנחנו לא יכולים לתרום להקמת בריכת שחייה, אנחנו לא יכולים.

מנחם טולצ'ינסקי: תיארנו את זה.

דוד אזולאי: יש אפשרות.

דוד אזולאי: אתם הרי יכולים לתקן את התקנון.

מנחם טולצ'ינסקי: אדוני, אנחנו לא יכולים.

דוד אזולאי: מי אמר?

יעקב אדרי: לך מפריע שתהיה בריכה באור עקיבא?

קריאה: כלל לא.

יעקב אדרי: אני חושב שלטובת

יעקב אדרי: כם שתהיה בריכה באור עקיבא.

יעקב אדרי: אני מוכן להסביר לך למה.

קריאה: יש בעיה תקנונית בחוק.

יעקב אדרי: אל תדאגו לתקנון, בשביל זה אנחנו נמצאים כאן.

קריאה: אנחנו נשמח שתהיה בריכה.

יעקב אדרי: אני לא כל כך רואה את השמחה הזאת.

יעקב אדרי: זה ישנו בכל בית, וזה זכותכם, ורכושכם וקניינכם.

יעקב אדרי: אבל, כל ילד מאור עקיבא שעובר דרך הווילות רואה את מה שהוא רואה, ואת זה הסברתי מאה פעם.

יעקב אדרי: קשה לכם לקבל שתהיה באור עקיבא בריכה.

עדנה רודריג: ההצגה היא לא נכונה.

עדנה רודריג: אתה מציג את הדברים בצורה כאילו אנחנו שונאים - - -.

עדנה רודריג: אנחנו לא, אנחנו שכנים טובים מאוד.

יעקב אדרי: אנחנו פה בשביל מטרות הקרן, נמצא את הדרך.

דוד אזולאי: רבותי, אני לא מכיר דבר שהוא בלתי אפשרי.

דוד אזולאי: תמיד אפשר לשנות תקנון.

מנחם טולצ'ינסקי: ברשות אדוני אני אומר רק שמי שהתנגד לשינוי התקנון לא היה בית רוטשילד, אלא נציגת ממשלת ישראל, אז בואו נעמיד את הדברים על דיוקם.

מנחם טולצ'ינסקי: אדוני, יש דבר נוסף שצריך להבין.

דוד אזולאי: תאמין לי שאם אתם הקרן הייתם באים והייתם אומרים: רבותי, אנחנו מוכנים, ואנחנו עומדים על כך שישונה התקנון, גם האוצר היה מתיישר בסופו של יום.

מנחם טולצ'ינסקי: אדוני, לפני כעשר שנים עלתה יוזמה להוסיף בין מטרות החינוך גם מטרות לקידום רווחה ומטרות אחרות.

מנחם טולצ'ינסקי: מי שהתנגד לכך נחרצות היה משרד המשפטים שצריך לחתום על התקנון.

מנחם טולצ'ינסקי: אי אפשר להסתיר את הדברים האלה.

מנחם טולצ'ינסקי: מי שיזם את השינוי היה בית רוטשילד.

מנחם טולצ'ינסקי: מי שהתנגד לשינוי היה משרד המשפטים.

מנחם טולצ'ינסקי: הדברים כתובים עלי ספר, לכן אי אפשר להטיח דברים ולהגיד תנסו.

מנחם טולצ'ינסקי: נעשה ניסיון, ממשלת ישראל דחתה אותו ונימוקיה עימה.

מנחם טולצ'ינסקי: אנחנו לא באים לזלזל בנימוקים האלה.

מנחם טולצ'ינסקי: הם אומרים מטרת החינוך - לשם כך יצאנו לדרך, לא נסטה ממנה.

מנחם טולצ'ינסקי: לגופו של עניין, כמו שאמרתי קודם, ההסכם הוא תחליף לחוק, הוא לא לצד החוק.

שמחה יוסופוב: לא נכון, צריך לדייק.

עדנה רודריג: זה כתוב בכתובים בפרוטוקול של הישיבה.

שמחה יוסופוב: הנה כתוב פרוטוקול.

שמחה יוסופוב: הנה פרוטוקול, זה לא נכון.

קריאה: כן נכון.

נטלי לב: אין לנו שום סיבה ל- - -, אתה גם מעביר חוק במשרדי - - -

יעקב אדרי: את לא מעבירה, הכסף הזה הוא גם של המדינה.

יעקב אדרי: זה חצי של מדינת ישראל.

יעקב אדרי: זה בדיוק העניין - שאתם חושבים שאתם נותנים מתנות לאור עקיבא.

יעקב אדרי: מי את שלא תתני?

יעקב אדרי: זה קרן של מדינת ישראל.

יעקב אדרי: חצי ברון, חצי מדינה.

קריאה: המדינה מתנגדת - - -

יעקב אדרי: לא שמעת - אנחנו לא ניתן.

יעקב אדרי: מי את שלא תתני?

נטלי לב: מר אדרי, אני לא אמרתי: לא ניתן.

נטלי לב: אל תעוות.

נטלי לב: אתה מעוות אמיתות.

יעקב אדרי: הרגע אמרת את זה.

יעקב אדרי: אני לא שומע טוב?

נטלי לב: כנראה.

נטלי לב: מה שאני אמרתי: אי אפשר גם לבקש שיהיה הסכם, וגם לקדם את חוק הסיפוח הזה.

יעקב אדרי: את לא אמרת ככה - - - תגידי מקסימום: טעית.

דוד אזולאי: רבותי, אני מבקש.

דוד אזולאי: עד כאן.

דוד אזולאי: אני מבקש לא לדבר ללא רשות.

דוד אזולאי: חבר הכנסת אדרי, אני מבקש ממך.

יעקב אדרי: לי מותר להתפרץ.

דוד אזולאי: לא, בגבולות מסוימים גם כן.

דוד אזולאי: עד כאן.

מנחם טולצ'ינסקי: לגבי ההסכם, יש פה שני דברים שאנחנו צריכים להתגבר, ונתגבר עליהם.

מנחם טולצ'ינסקי: ואין שום בעיה, ייחתם ההסכם במהרה.

מנחם טולצ'ינסקי: אחד, כיצד לעגן את העובדה שלא בשלישית נידרש לאותה שאלה.

מנחם טולצ'ינסקי: כלומר, שמחר לאחר שנתרמו מיליון נקודה שניים, הועלו ל-3.5, שוב הפעם תועלה דרישה לשנות, וכתוצאה מכך להעלות או לקיים דיון ומשא ומתן.

מנחם טולצ'ינסקי: הצענו לחבר הכנסת דרכים לפתור את זה, ואנחנו מוכנים להציע את זה גם כאן.

מנחם טולצ'ינסקי: הדבר השני הוא שאותם רכיבי תרומה שהקרן לא יכולה לתרום - זה לא יועיל.

מנחם טולצ'ינסקי: היא לא יכולה לתרום.

מנחם טולצ'ינסקי: נכון, אמר באותו הסדר אברהם ביגר: אם ניתן יהיה, נראה את זה בעין יפה.

מנחם טולצ'ינסקי: לא ניתן, - - -

דוד אזולאי: אנחנו כאן כוועדה נדרוש ממשרד האוצר לשנות את התקנון, ולאפשר את אותן תרומות שטוענים היום שאי אפשר לעשות אותן.

דוד אזולאי: בשביל זה יש חמישים אחוז של מדינת ישראל מהקרן.

מנחם טולצ'ינסקי: אדוני, אבל, לצד הדבר הזה תפקיד הוועדה לדעתי בשינוי החוק גם לדאוג לכך שההסדר הזה ימצה, ולא יהיה שום ניסיון לשנות את גבולות קיסריה עד ל-2022.

מנחם טולצ'ינסקי: אגב, התחייבות שחוזרים עליה בשלישית.

מנחם טולצ'ינסקי: אדוני, לגבי הצעת החוק - שני אלמנטים.

מנחם טולצ'ינסקי: אם הצעת החוק היתה נותרת על כנה, ולדעתי צריך להעביר אותה אם יושג הסדר.

מנחם טולצ'ינסקי: שתי הערות לגבי הצעת החוק, וגם זה היה בדיון כשחבר הכנסת אופיר פינס היה היושב-ראש, והוא אמר: אתם צודקים, צריך לדון בזה.

מנחם טולצ'ינסקי: הוא אמר את הדברים.

מנחם טולצ'ינסקי: הדבר הראשון הוא: כאשר משונים גבולות בדרך כלל של רשות, ומורחבים גבולות של רשות אחרת, יש הסדרים מקבילים שדנים בהעברת הוצאות ותמורות בין הרשויות.

מנחם טולצ'ינסקי: צריך להבין כאן - קרן קיסריה נשאה בעלות של מאות מיליוני שקלים בהקמת התשתיות באזור התעשייה בקיסריה.

מנחם טולצ'ינסקי: העלאנו את זה לפני חבר הכנסת פינס, ואמרנו - - -

שמחה יוסופוב: בכמה נמכר - - -

מנחם טולצ'ינסקי: אחר כך אנחנו נדבר איתך גם על העניין הזה.

שמחה יוסופוב: - - - מאתיים אלף דולר, אם לא יותר.

מנחם טולצ'ינסקי: על העניין הזה דיברנו, והעלאנו שאם מעגנים את זה בחקיקה שאין לזה אח ורע, מעולם לא הועברו רשויות בדרך הזאת – אבל, זכותה של הכנסת להחליט.

מנחם טולצ'ינסקי: אנחנו חושבים שזה לא ראוי.

מנחם טולצ'ינסקי: ואם יהיה הסדר, צריך להשאיר את ההסכם על כנו, צריך לחכות ל-2022.

דוד אזולאי: אני רוצה להביא לידיעתך שבאחד מחוקי ההסדרים איחדנו רשויות בסעיף אחד בלי דיון כמעט.

מנחם טולצ'ינסקי: נכון, זה היה מקרה אחד של רשות שהעבירו, ורשות אחת שנכשלה.

מנחם טולצ'ינסקי: אדוני, אם רוצים להעביר חוק זה - ואנחנו חושבים שאם בהסדר ילכו להבנה, יש הסדר, אין חוק - מוכרחים יהיו לדון בשניים.

מנחם טולצ'ינסקי: אחד, בשאלת העלויות שנשאה בהן קרן קיסריה ושצריך יהיה לפצות אותה.

יעקב אדרי: אתה עכשיו מוסיף דבר שלא היה.

יעקב אדרי: אתה עושה דבר חמור מאוד.

יעקב אדרי: אתה רואה מה שאתה עושה?

יעקב אדרי: לא דיברנו על זה בכלל, ההסכם דיבר נטו בסכום.

מנחם טולצ'ינסקי: יעקב, אבל ההסכם לא מדבר על החוק.

מנחם טולצ'ינסקי: ההסכם מדבר חלף חוק.

שמחה יוסופוב: לא, לא חלף חוק.

שמחה יוסופוב: אתה רוצה חלף חוק, זה לא חלף חוק.

מנחם טולצ'ינסקי: הנקודה השנייה, כשמונים את היישובים, כשזה יתחלק ב-2022, צריך להביא בחשבון שיש יישוב שנקרא קיסריה.

מנחם טולצ'ינסקי: אנחנו לא יודעים מה הוא יהיה אז.

מנחם טולצ'ינסקי: אבל, בהחלט לא עולה על הדעת שהוא לא יהיה חלק מאותם אלה שייהנו מהתמורות של אזור התעשייה.

מנחם טולצ'ינסקי: ב-2022 יכולה להיות שם רשות מקומית, יכול להיות שם ועד מקומי והוא לא מנוי.

יעקב אדרי: יש היום.

יעקב אדרי: חוף הכרמל היא המועצה האזורית.

יעקב אדרי: היא רצתה את זה כל כך.

יעקב אדרי: היא נלחמה על זה.

יעקב אדרי: התושבים רצו להיות שם, ולא להיות עם המצורעים של אור עקיבא.

יעקב אדרי: אין בעיה, את זה עברנו.

יעקב אדרי: נער הייתי גם זקנתי אתכם.

יעקב אדרי: לא עם כולם, אני לא רוצה לעשות הכללות.

יעקב אדרי: אל תוסיפו.

קריאה: אני לא אתן לך להגיד דברים כאלה על אור עקיבא.

דוד אזולאי: אני מבקש מכם.

דוד אזולאי: חבר הכנסת אדרי, אתה רוצה לנהל את הדיון במקומי?

דוד אזולאי: אני אתן לך.

דוד אזולאי: אבל, אני מבקש.

יעקב אדרי: זה עסק טעון.

יעקב אדרי: אם לא תגמרו את זה מהר, זה סתם יביא לבלגאן.

כרמל סלע: יעקב אדרי, היית שר במדינת ישראל.

כרמל סלע: חאלס, מספיק.

יעקב אדרי: אני אמרתי, ובהגינות אמרתי את זה – זו לא בדיוק דעתו של ראש העיר – שאם נגיע להסכמה, נפתור גם את הבעיה של החקיקה.

יעקב אדרי: אמרתי את זה, ואני גם עומד על זה היום.

יעקב אדרי: אבל, צריך לגמור את זה מהר.

קריאה: בוא נגמור.

יעקב אדרי: אתה אומר: בוא נגמור, כאשר אפרתי אמר לי: לא, אין סמכות, אין פה, אין שם.

יעקב אדרי: לא חשוב, אנחנו אחרי זה.

יעקב אדרי: אפרתי הודיע לי שיש הסכם.

יעקב אדרי: אז בואו נעגן את זה, בואו נשב.

יעקב אדרי: בואו נגמור את זה, ונפתור גם את הבעיה של החקיקה.

יעקב אדרי: אל תוסיפו עכשיו את קיסריה - - -

מנחם טולצ'ינסקי: לא, נפתור את בעיה החקיקה.

שמחה יוסופוב: אין ללא חקיקה.

שמחה יוסופוב: אתם רימיתם אותנו כבר מזמן.

דוד אזולאי: אדוני ראש העיר, אתה תקבל רשות דיבור.

דוד אזולאי: בינתיים אתה לא ברשות דיבור.

דוד אזולאי: הצטרף באיחור לדיון שלנו נציג משרד האוצר.

דוד אזולאי: עלו פה כמה שאלות, ואני מבקש הבהרות.

דוד אזולאי: אחת השאלות שעלו כאן הוא לגבי אותו הסכם.

דוד אזולאי: למה לא מתקדמים איתו, למה עוצרים אותו?

דוד אזולאי: דבר נוסף, היה מדובר שהיות ואי אפשר לשנות את התקנות, ומי שהתנגד לשינוי התקנות זה משרד האוצר - - -

מנחם טולצ'ינסקי: לא, משרד המשפטים בשעתו, לא משרד האוצר.

יעקב אדרי: היום זה האוצר, רשות המיסים.

דוד אזולאי: אדוני נציג האוצר, תאמר לנו בבקשה מה תפקידך?

עודד סטוקלוב: אני עוזר מנכ"ל רשות החברות הממשלתיות.

יעקב אדרי: האם אתה יושב במועצת המנהלים של קרן קיסריה?

עודד סטוקלוב: כן, דירקטור מטעם המדינה בקרן קיסריה.

יעקב אדרי: ומה אתה חושב?

יעקב אדרי: זה נראה לך נכון לבוא ולהגיד דברים שהם בניגוד אינטרסים מובהק?

עודד סטוקלוב: מהו ניגוד האינטרסים?

יעקב אדרי: אתה תגיד את הדברים.

עודד סטוקלוב: אני רוצה לדעת מה הניגוד לפני שאני אגיד אותם.

יעקב אדרי: בסדר, תנמק.

יעקב אדרי: נשמע אותך, מאוד מעניין.

עודד סטוקלוב: אני דירקטור מטעם המדינה בקרן קיסריה כמו שרשות החברות הממשלתיות שולחת דירקטור מטעם המדינה, מטעם הרשות, לכל חברה ממשלתית.

עודד סטוקלוב: אין ניגוד עניינים, ואנחנו רשאים להשתתף בכל דיון, בין אם זה במדינה, בכנסת, ובין אם זה בממשלה, כיוון שאנחנו לא דירקטורים מהמניין, ולא בעלי זכות הצבעה.

עודד סטוקלוב: ולכן, אין ניגוד עניינים.

יעקב אדרי: אתה לא בעל זכות הצבעה?

עודד סטוקלוב: לא, לפי חוק החברות הממשלתיות.

יעקב אדרי: בסדר, פתרנו.

עודד סטוקלוב: לגבי סוגיית התקנון – ראשית, הרשות החברות הממשלתיות לא מתנגדת לכל הסכם בין הרשויות המקומיות השכנות לקיסריה לבין הקרן.

עודד סטוקלוב: אנחנו לא רואים שום בעיה עם זה כל עוד זה עומד בתוך התקנון, והתקנון לא אוסר על הסכם על כזה.

עודד סטוקלוב: העניין הוא שהתקנון מבהיר שהתרומות של הקרן צריכות ללכת לנושאים של השכלה גבוהה - תקן אותי אם אני טועה.

יעקב אדרי: כן, להשכלה גבוהה.

קריאה: צודק לחלוטין.

עודד סטוקלוב: זה התקנון.

עודד סטוקלוב: עלה בדוח מבקר המדינה שהתקנון לא שונה.

עודד סטוקלוב: בעבר זה היה בהתנגדות משרד המשפטים.

עודד סטוקלוב: לא ברור אם זו התנגדות פעילה או פסיבית.

עודד סטוקלוב: אבל, הוא לא שונה.

עודד סטוקלוב: כל עוד הוא לא שונה, אני לא חושב שהדיון הזה הוא בכלל רלוונטי.

יעקב אדרי: האם אתם הייתם תומכים בשינוי?

דוד אזולאי: חבר הכנסת אדרי, תן לו לדבר.

יעקב אדרי: זה מהותי.

עודד סטוקלוב: לטעמנו, ההסכם יכול להיות מקוים – ואני חושב שזה גם עמדתו של סגן יושב-ראש הקרן עו"ד דוד אפרתי – גם בלי שהתקנון משונה.

עודד סטוקלוב: תקנו אותי אם אני טועה.

עודד סטוקלוב: אם אדוני ראש העיר יש לו - - -

יעקב אדרי: אתה אומר רק להשכלה גבוהה.

עודד סטוקלוב: לא חינוך, אנחנו מגדירים את זה או השכלה גבוהה או נושאים התומכים בהשכלה גבוהה, מקדמים השכלה גבוהה.

עודד סטוקלוב: אם אתה שואל אם זה יכול ללכת לגני ילדים, התשובה היא לא.

עודד סטוקלוב: אנחנו נתנגד לזה.

עודד סטוקלוב: אני לא אתנגד בהצבעה, אבל אנחנו נבהיר שזה עומד בניגוד לתקנון, וגם עו"ד של הקרן יצטרך להגיד שזה עומד בניגוד לתקנון.

דוד אזולאי: למה לא תשנה את התקנון?

עודד סטוקלוב: לפני שאנחנו משנים את התקנון, אנחנו חושבים שאפשר גם במסגרת התקנון הנוכחי להגיע להסכם שישפר ויסייע למצבה של אור עקיבא, והרשויות המקומיות השכנות האחרות.

עודד סטוקלוב: אור עקיבא לא לבד בסיפור הזה.

עודד סטוקלוב: אנחנו משוכנעים שאפשר לעשות את זה.

עודד סטוקלוב: אני חושב שהתקנון כרגע זה לא מה שמעכב.

דוד אזולאי: למה עד היום לא עשיתם את זה?

עודד סטוקלוב: אני לא מדבר על תיקון תקנון.

עודד סטוקלוב: בתוך התקנון הנוכחי אפשר להגיע לתרומות שישפרו.

יעקב אדרי: מי מעכב את זה?

עודד סטוקלוב: רשות החברות הממשלתיות לא מעכבת שום הסכם – נאמר פה על השולחן.

תומר רוזנר: אדוני, בוא לא נלך סחור סחור.

תומר רוזנר: יש הסכם שמדבר על שלושה סעיפים: בריכה שחייה עירונית, העברה של 3.5 מיליון דולר מידי שנה, ועוד סעיף שאני לא זוכר.

עודד סטוקלוב: האם אתה שואל אם ההסכם הזה תקין מבחינתנו?

עודד סטוקלוב: התשובה היא לא.

תומר רוזנר: בבקשה, יעקב, זוהי התשובה.

עודד סטוקלוב: אני לא מסתיר לרגע.

עודד סטוקלוב: התשובה – יש בעיה מאוד גדולה בהסכם כפי שאנחנו מבינים איך הוא עומד בהתאם לתקנון החברה.

עודד סטוקלוב: אם ישכנעו אותנו שזה עומד בהתאם לתקנון - - -

דוד אזולאי: תשנה, תאפשר להסכם הזה להתקדם – זה הכול.

דוד אזולאי: זה מה שמבקשים ממך פה.

עודד סטוקלוב: אל"ף, אנחנו לא לבד בסיפור.

עודד סטוקלוב: יש גם את משרד המשפטים.

עודד סטוקלוב: לשאלתך, אם אנחנו תומכים – אני לא יכול להגיד, מכיוון שאנחנו לא בטוחים ששינוי תקנון קרן קיסריה שכרגע אומר תרומה להשכלה גבוהה - - -

דוד אזולאי: האם אתה יודע מה המשמעות של הדברים שאתה אומר עכשיו?

דוד אזולאי: שלא תהיה ברירה, ואנחנו נצטרך להתקדם בחקיקה.

עודד סטוקלוב: אל"ף, אני לא מאיים – חס וחלילה.

דוד אזולאי: גם אני לא מאיים.

דוד אזולאי: אני רק אומר לך שהתוצאה תהיה שאנחנו נתקדם עם החקיקה.

עודד סטוקלוב: אני שואל פה, אדוני ראש העיר, למה במסגרת התקנון הנוכחי יש מניעה מבחינתך להתקדם בהסכם?

יעקב אדרי: כי בעיות החינוך באור עקיבא זה לא רק השכלה גבוהה.

יעקב אדרי: זה חשוב מאוד.

יעקב אדרי: אתם סותרים את עצמכם עוד יותר.

יעקב אדרי: לכל אורך השנים קיבלתי מקרן קיסריה לזה ולזה ולזה.

עודד סטוקלוב: ולכל אורך השנים היתה בעיה עם זה.

עודד סטוקלוב: אנחנו לא היינו חלק מהתמונה.

יעקב אדרי: אם אתם נותנים עכשיו מיליון מאתיים דולר בהסכם שמחייב את מדינת ישראל, עכשיו - - -

עודד סטוקלוב: האם אתה רוצה שאני אגיד מה השתנה?

יעקב אדרי: מה השתנה?

עודד סטוקלוב: בשנת 2008 עברה חקיקה ראשית בכנסת שמאפשרת לנציג רשות החברות הממשלתיות להיות חבר בדירקטוריון הקרן.

עודד סטוקלוב: מרגע שאנחנו נכנסנו - - -

יעקב אדרי: בכבוד, אני שמח שאתה היית שם.

יעקב אדרי: אין לי בעיה.

עודד סטוקלוב: תודה, לא רלוונטי.

עודד סטוקלוב: אני יכול להציע הצעת פשרה.

עודד סטוקלוב: אני חושב שאם אנחנו כן ננסה לשבת ולהבין בטווח זמן של שלושה שבועות עד חודש איך הקרן יכולה לסייע לבעיות החינוך באור עקיבא גם במסגרת התקנון, אני משוכנע שאנחנו נצליח לפתור את זה.

עודד סטוקלוב: אני מוכן ל- - -

חיים געש: באור עקיבא וביישובים הסמוכים.

עודד סטוקלוב: אתה צודק, לכל היישובים הסמוכים.

עודד סטוקלוב: אני מודה שאני לא מצליח להבין כרגע למה אנחנו מדברים על שינוי תקנון כשבתוך המסגרת של התקנון הנוכחי אפשר לעשות.

חיים געש: רק בגלל בריכת השחייה.

יעקב אדרי: יש בעיה.

יעקב אדרי: אם התחייבת על בריכת שחייה, צריך לעמוד בזה.

יעקב אדרי: מה לעשות?

יעקב אדרי: זה ההסכם.

חיים געש: בריכת שחייה זה אימון גופני, אין בעיה.

חיים געש: זה חינוך גופני והכנה לאולימפיאדת מלבורן ב-2016.

יעקב אדרי: המיליון מאתיים דולר שהולך היום זה לשוטף של ה- - -

חיים געש: לא, פרויקטים משותפים - - -.

חיים געש: אבל, לא לשוטף.

תומר רוזנר: רציתי לשאול שאלת הבהרה.

תומר רוזנר: אני מבין שיש הסכם משנת 2004 שמכובד על-ידי הקרן בימים אלה שהם מעבירים מיליון פסיק שתיים דולר לארבע רשויות סמוכות שלא למטרות השכלה.

חיים געש: מטרות תומכות השכלה גבוהה.

עודד סטוקלוב: אני לא יכול להגיד, אני לא יודע.

שמחה יוסופוב: זה נותן לפרויקטים חינוכיים, לא השכלה גבוהה, לא כלום - פרויקטים חינוכיים.

עדנה רודריג: בסדר גמור, כך צריך להיות.

עדנה רודריג: אני חושבת שזה נכון, וגם הקרן מסכימה על כך אין חילוקי דעות.

תומר רוזנר: נשמעה עמדה חד משמעית שגן ילדים זה לא, ובית ספר יסודי זה כן.

תומר רוזנר: אני מאוד אשמח לשמוע את הנימוקים.

עדנה רודריג: אבל, אפשר לסגור את זה בהסכם.

כרמל סלע: אני ראש המועצה האזורית חוף הכרמל.

כרמל סלע: למען הגילוי הנאות, ולמען השקיפות המוחלטת, המבנה הזה שקוראים לו קיסריה-אור עקיבא, חוף כרמל, הוא עתיק יומין.

כרמל סלע: יש הסכם שנחתם מ-1950 ומשהו בין מדינת ישראל לברון ולחברה.

כרמל סלע: וראו איזה פלא?

כרמל סלע: במערכת היחסים בין חוף הכרמל לקיסריה עמד בג"ץ שבע שנים, מ-97 עמד בג"ץ.

כרמל סלע: כל מה שקרה עם הבג"ץ הזה לאורך כל השנים זה שהוא הקים ויצר ועדת חקירה לגבולות, והגיעו להבנה.

כרמל סלע: אבל, לפני כן ב-2004 היתה כבר הבנה והסכם של אותו מיליון מאתיים דולר.

כרמל סלע: היה הסכם?

כרמל סלע: היה הסכם.

יעקב אדרי: האם אתה יודע למה?

כרמל סלע: לא משנה, אני מציין עובדות.

כרמל סלע: אני לא נכנס לסיפורים.

יעקב אדרי: זה בא בעקבות מסקנות ועדת החקירה של שר הפנים חיים רמון שהחליט וחתם על המפה לצרף את קיסריה לאור עקיבא.

מנחם טולצ'ינסקי: והיועץ המשפטי לממשלה מנע את זה ממנו.

יעקב אדרי: לא, אני אומר לך מה מנע ממנו.

יעקב אדרי: למזלם היו חילופי שלטון, ואלי ישי - - -.

יעקב אדרי: אני לא רוצה להגיד מילה מיותרת.

מנחם טולצ'ינסקי: יש מכתב של היועץ המשפטי לממשלה שאוסר עליו לעשות את זה.

יעקב אדרי: חתום, חתום.

יעקב אדרי: רק פרסום ברשומות היה חסר.

מנחם טולצ'ינסקי: והיועץ המשפטי לממשלה אמר: אסור לך לעשות.

מנחם טולצ'ינסקי: יש את המכתב.

יעקב אדרי: התחלפו.

דוד אזולאי: חבר הכנסת אדרי, האם אתה רוצה לעזור לי להתקדם בדיון הזה?

כרמל סלע: חתמנו על הסכם פשרה עם החברה, והמועצה והתושבים וכל המשיבים: געש, בנימינה.

כרמל סלע: אור עקיבא חתמה על ההסכם.

שמחה יוסופוב: לא חתמה.

כרמל סלע: חתמה, אני אראה לך את זה.

כרמל סלע: תעשה לי טובה.

שמחה יוסופוב: לא חתמה.

שמחה יוסופוב: אתה חתמת, אני לא חתמתי.

קריאה: ביזית את בג"ץ אם לא חתמת.

דוד אזולאי: אתה תראה לו אחר כך את המסמך.

כרמל סלע: חתמו על הסכם הפשרה של הגבולות בין חוף הכרמל לאור עקיבא, על החברה, והוסדרה כל מערכת היחסים.

כרמל סלע: אבל, מה?

כרמל סלע: הטענה העיקרית היא שכל ההסכמים האלה לא מתאימים, תמיד צריך לשפר אותם עוד קצת.

יעקב אדרי: לא דובר על אזור התעשייה.

יעקב אדרי: צריך לדייק.

יעקב אדרי: כשאתה מצטט את בית המשפט העליון תדייק.

יעקב אדרי: לא כולל אזור התעשייה.

כרמל סלע: אם מישהו חושב, וגם אתה יעקב אדרי, אם אתה חושב שקיסריה ביום מהימים תוכל להתקיים בלי אזור תעשייה, תעסוקה, אתה טועה.

כרמל סלע: אתה יודע שארנונה לא מספיקה להחזיק ישוב.

כרמל סלע: כל ישוב כמוך, וכמוני, צריך שיהיה לו גם אזור תעשייה-תעסוקה.

כרמל סלע: האם לחיים אין כמה מאות דונמים?

כרמל סלע: אבל, לא זה העניין.

כרמל סלע: חברים, אני לא חושב שלא מגיע לכם.

כרמל סלע: זה לא העניין, לכל אחד מגיע.

כרמל סלע: אבל, לא זו הנקודה.

כרמל סלע: הנקודה היא שכאשר הובאה החקיקה – וזאת האמת, בואו נעשים אותה פה על השולחן למען הגילוי הנאות – היועצת המשפטית שרית דנה ושר הפנים וכל מי שמבין בחוק ובמשפט ידע שהסוגיה שהמדינה חתמה עם הברון - והמדינה בבג"ץ ב-2005 חתמה שוב, אישררה את ההסכם הזה - מעמיד את הכנסת בבעיה.

כרמל סלע: לא אמרתי כך או אחרת.

כרמל סלע: כולם הבינו שעדיף להגיע להסכם פשרה, ואני מסכים.

כרמל סלע: ואכן, להסכם הפשרה הזה יש שתי בעיות.

כרמל סלע: יש שלושה וחצי מיליון דולר, ויש את הבריכה.

כרמל סלע: אני חושב שלמען הפשרה צריך לקחת את השלושה וחצי מיליון דולר, ואיתם להתקדם.

כרמל סלע: את הבריכה צריך להפריד כרגע.

כרמל סלע: הבעיה היא לא הבריכה.

כרמל סלע: הים רחוק חמש מאות מטר.

יעקב אדרי: אלי טל יכול לספר לך כמה עברנו.

יעקב אדרי: יום אחד שמו מחסום, והייתי צריך לבוא עם טרקטורים להוריד.

כרמל סלע: הבריכה היא לא העניין, העניין הוא באמת החינוך, והעניין הוא שיש פה הסכמים שצריך לכבד.

כרמל סלע: זה נכון שזה מכעיס אותך, ואתה צודק, ואתה אומר את זה כל הזמן וכל השנים.

כרמל סלע: אתה הקמת שלטים באור עקיבא –קיסריה.

יעקב אדרי: החברה לפיתוח קיסריה שמה, לא אני.

יעקב אדרי: הם, על פי הסכם.

יעקב אדרי: היה הסכם, אמנה, בין קיסריה לאור עקיבא.

יעקב אדרי: אני חתום על זה, ומוטי פרידמן חתום.

דוד אזולאי: אדוני יושב-ראש המועצה האזורית חוף הכרמל, שאלה לי אליך.

דוד אזולאי: האם היית שותף להסכם שאנחנו מדברים עליו?

כרמל סלע: אני הייתי שותף, אבל לא לסכומים מדויקים כי אני לא הייתי בפנים.

כרמל סלע: לאיזה הסכם אתה מתכוון?

דוד אזולאי: לאותו הסכם שמדבר על שלושה וחצי מיליון דולר.

כרמל סלע: אני לא הייתי שותף.

דוד אזולאי: האם לא היית אז ראש מועצה?

כרמל סלע: כן, ראש מועצה.

כרמל סלע: אבל, לא שיתפו אותי.

כרמל סלע: כשיעקב אדרי מדבר על הגבולות, ובין האפור ולא אפור, הוא עשה את זה אישית עם שטרית.

כרמל סלע: אותי לא שיתפת.

יעקב אדרי: אתה קיבלת את שלך.

יעקב אדרי: הוא ידע הכול.

כרמל סלע: אני לא הייתי שותף.

דוד אזולאי: אדוני ראש המועצה, אבל אתה מכיר את ההסכם.

דוד אזולאי: אני חושב שאם אנחנו רוצים היום להתקדם – הלוא הוא מדבר גם על הרשות שלך, בין היתר.

כרמל סלע: ב-2022.

דוד אזולאי: לא, זה לא מה שמדובר.

דוד אזולאי: מדובר מיידית.

כרמל סלע: בהסכם הזה אני לא שותף.

דוד אזולאי: אני מדבר על ההסכם שהקראתי לפני כן שהוא מדבר על שלושה וחצי מיליון דולר, שהוא מדבר על בריכת השחייה - זה ההסכם.

חיים געש: חוף הכרמל לא היה שותף.

כרמל סלע: אין לי גם עניין.

דוד אזולאי: אדוני יושב-ראש המועצה של פרדס-חנה, בבקשה.

חיים געש: בעיקרון, אם אפשר להגיע להסכם ולא לכיפוף ידיים, אני בעד הסכם.

דוד אזולאי: אני איתך.

חיים געש: ברמה העקרונית של ההסכם הזה, לי אישית כתושב ישראל לא נוח שהמדינה רוצה להפר את ההסכם עם משפחת רוטשילד.

חיים געש: אני לא אוהב בכלל להפר הסכמים, ועם משפחת רוטשילד - - -

יעקב אדרי: החוק הזה לא מדבר על הפרה.

כרמל סלע: החוק הזה מדבר על הפרה.

יעקב אדרי: ממש לא - ל-2022.

דוד אזולאי: האם אתה רוצה שאני אמנה לך כמה הסכמים שנחתמו כאן במדינת ישראל עם עובדים, ועם פועלים, שהופרו ברגל גסה?

דוד אזולאי: אם הממשלה הרשתה לעצמה להפר הסכמים במדינה הזאת, אז גם זה אפשרי.

נטלי לב: זה לא לכבודה של הממשלה.

דוד אזולאי: לצערי הרב.

דוד אזולאי: אבל, זו עובדה.

דוד אזולאי: כולנו סובלים מזה, וכולנו מרגישים את זה.

דוד אזולאי: הממשלה - לא מישהו אחר פגע באותם הסכמים.

דוד אזולאי: מה יעשה אותו חבר כנסת כשהוא יודע שהממשלה בכבודה ובעצמה הפרה הסכמים?

דוד אזולאי: הוא אומר היום: אם היא הפרה הסכמים שנוגעים לעובדי הייצור במדינת ישראל, למה שאנחנו נפר הסכמים של קיסריה והברונית?

אבי פרנקל: אבל, יש הבדל מהותי בין ההסכמים האלה.

אבי פרנקל: זה הסכם שמישהו תרם למדינה מאות ואלפי דונמים.

דוד אזולאי: האמן לי שאותם עובדים שנמצאים במפעלי הייצור תרמו לא פחות למדינת ישראל מאותה ברונית שתרמה למדינת ישראל, עם כל הכבוד וההערכה לתרומה שלה למדינת ישראל - לא פחות.

דוד אזולאי: אם אנחנו מדברים על הפרת הסכמים אז מישהו צריך לדעת שזה חרב פיפיות.

דוד אזולאי: ברגע שאתה מפר הסכם במקום אחד, יבוא השני ויפר אותו במקום אחר.

דוד אזולאי: אני לא יכול להגיד לך שאני שלם עם זה.

דוד אזולאי: אבל, מה לעשות?

דוד אזולאי: זה הפך להיות נורמה כפולה.

אבי טרר: אם אתה לא שלם עם זה, למה אתה נותן לזה יד?

דוד אזולאי: כי אין לי ברירה אחרת.

דוד אזולאי: כי אני שומע פה את העוול שזועק לשמיים.

קריאה: איזה עוול?

קריאה: לא יודעים איזה עוול.

חיים געש: זאת דעתי, ואני גם תומך בה.

חיים געש: אני לא יודע מי הפר הסכם, או לא הפר הסכם.

חיים געש: מדינת ישראל כמדינה יהודית ובית לאומי לעם היהודי, לא יכולה להתכחש בהינף יד להסכם עם משפחת רוטשילד גם אם זה משרת את האינטרסים של פרדס-חנה כרכור יותר טוב.

חיים געש: לדעתי, יש להם פה יותר זכויות מכמה דברים אחרים, ואני לא מכיר אותם, ולא מחובר אליהם.

חיים געש: בראשית דבריי אני אמרתי שאני בעד הסכמים.

חיים געש: אבל, אם רוצים ללכת לכיוון של חקיקה, החקיקה צריכה להיעשות כפי שהיא מופיעה בדיני העיריות ובדיני המועצות, בוועדת חקירה מסודרת שתסדיר את כל הנוהל, ולא במשפט אחד.

דוד אזולאי: עד שאנחנו נגיע לבחירות.

חיים געש: אני לא יודע מתי יגיעו, או לא יגיעו.

חיים געש: גם לי יש עניין.

חיים געש: אני אתן לך דוגמה, בחקיקה כפי שהיא מנוסחת, לא צורפה מפה למרות שכתוב שתהיה מפה.

חיים געש: אני למשל, רוצה לראות את המפה שמצורפת לחקיקה כדי לראות אם לא פוגעים בזכויות שלי.

שמחה יוסופוב: יש חמש מאות דונם שם, הנה.

חיים געש: אני אומר שוב, גם אני פוגע באינטרסים שלי ברגע זה, אני חושב שהדברים צריכים להיעשות בצורה מסודרת, ולא חפוזה, ולא באיום על אף אחד.

חיים געש: אני אמרתי – אני מעדיף הסכם.

חיים געש: אבל, אני לא מוכן שבהרף משפט אחד יעבור שטח בלי שיש לו מפה, בלי שהוא אומר לאן הולך שטח התכנון.

חיים געש: לא נעשתה עבודה מסודרת בעניין הזה.

חיים געש: כתוב פה שתהיה פה מינהלת שתחלק את הארנונה גם לי – אני ניהנה מזה.

חיים געש: אבל, אני אומר לכם שזה לא תקין, פשוט לא תקין.

חיים געש: לא עובדים בתהליך הזה.

חיים געש: איחוד רשויות הוא לא דוגמה טובה לעניין של השינוי בחקיקה.

חיים געש: עובדה היא שחלק מהרשויות מפרקים חזרה, מרכיבים חזרה.

חיים געש: אם הולכים לחקיקה, אני מבקש שזה יעשה בדרך המסודרת של ועדת חקירה.

חיים געש: ישמעו את כל הגורמים, כל אחד יתרום את החמישה גרוש שלו, ובסוף יצאו עם החלטה מושכלת, ולא בשיטה שהולכת בכיפוף ידיים.

חיים געש: תודה רבה.

דוד אזולאי: תודה רבה, אדוני.

יעקב אדרי: חיים, אני מתפלא עליך.

יעקב אדרי: אני מאוד מכבד אותך, ואתה יודע.

יעקב אדרי: אבל, להגיד שזה נעשה מהר?

יעקב אדרי: שנים מתעסקים עם זה, שנים, שנים.

קריאה: לא בחקיקה.

יעקב אדרי: גם בחקיקה.

יעקב אדרי: צריך לצרף מפות, אתה צודק.

יעקב אדרי: זה ברור שזה יהיה עם מפה.

דוד אזולאי: אדוני, בבקשה.

דוד אזולאי: את מי אדוני מייצג?

אבי פרנקל: אני חבר ועד קיסריה, אבל אני מדבר פה כתושב ובשם עצמי.

אבי פרנקל: לא קיבלתי רשות מהוועד להגיד את מה שאני הולך להגיד עכשיו.

אבי פרנקל: אני אומר את זה באופן אישי.

אבי פרנקל: אני פעם ראשונה נוכח בדיון הזה.

אבי פרנקל: ראשית, מתבלבלים קצת.

אבי פרנקל: יש תושבי קיסריה, ויש קרן קיסריה, ואין שום קשר ביניהם.

אבי פרנקל: ולא מה שהקרן עושה, זה מה שחושבים התושבים, ולא מה שחושבים התושבים, זה מה שהקרן עושה.

אבי פרנקל: הלוואי וזה היה כך.

אבי פרנקל: כתושב - ואני חוזר על זה שאני לא מדבר בשם הוועד בשום אופן – אני מוכן להתנדב ולעזור לאנשי אור עקיבא בכל מאבק שיש להם כדי לקבל כספים מקרן קיסריה שיש לה המון כסף.

אבי פרנקל: הפתגם התלמודי אומר: "עניי עירך קודמים".

אבי פרנקל: אבל, אני לא מתכוון עניים חס ושלום.

אבי פרנקל: עדיף לתת קודם כסף ליישובים הקרובים, ואחר כך לתרום לטניס בתרשיחא, ולטניס ברמת השרון – זו דעתי האישית.

אבי פרנקל: אני אפילו מוכן לצאת להפגנות בעניין הזה יחד עם תושבי אור עקיבא.

אבי פרנקל: יש לנו חברים טובים מאוד באור עקיבא, ואנחנו מרגישים חיים טובים מאוד ביחד.

אבי פרנקל: אצלנו אף אחד לא אומר את מה שאמר כבוד השר לשעבר יעקב אדרי: מצורעי אור עקיבא.

יעקב אדרי: אמרתי: אני לא עושה הכללות.

אבי פרנקל: אמרת ככה.

אבי פרנקל: אצלנו אני לא שמעתי בן אדם אחד.

יעקב אדרי: שמעתי גם שמעתי.

יעקב אדרי: אגב, יותר ממה שאמרתי.

קריאה: יעקב, זה לא יפה ולא מכובד.

קריאה: יש לך הרבה חברים, ולא שמעת את זה.

אבי פרנקל: אני שבע שנים בקיסריה, ואף פעם לא שמעתי איש קיסריה - - -

אורי ארזי: היית מוכן להגיד: אני גר באור עקיבא?

אבי פרנקל: בכבוד, למה לא?

אבי פרנקל: אני עומד לקנות לבן שלי דירה באור עקיבא, מה הבעיה?

אבי פרנקל: לפני שעברתי להתגורר בקיסריה גרתי ברעננה, וראיתי שברעננה הקימו עכשיו קריית חינוך וספורט הכוללת כמה חדרי חוגים ואולמות, 12 מגרשי טניס, בריכה אולימפית.

אבי פרנקל: אפשר להקים באור עקיבא קריית חינוך וספורט, שהיא גם חינוך וגם ספורט, והם יכולים להשתמש בה כפי שהם רוצים.

אבי פרנקל: אני גם עורך דין בהשכלתי, ואני לא רואה איפה זה יכול להיתקל בבעיה כלשהי.

אבי פרנקל: אם מותר קריית חינוך וספורט ברעננה, אז גם פה מותר.

דוד אזולאי: יגידו לך שזה לא קשור להשכלה הגבוהה.

דוד אזולאי: ולכן, אי אפשר.

אבי פרנקל: האם טניס קשור להשכלה גבוהה?

אבי פרנקל: מימון ספורטאים קשור להשכלה גבוהה?

אבי פרנקל: זה לא קשור להשכלה גבוהה, והקרן יכולה לעשות גם את זה.

אבי פרנקל: אבל, שוב, אני מדבר באופן אישי, ולא כחבר ועד קיסריה, אלא ממש באופן אישי.

אבי פרנקל: אנחנו היום בשנת 2009, ועוד מעט בשנת תש"ע, ואתם מדברים על שנת 2022.

אבי פרנקל: אף אחד לא יודע איך תיראה קיסריה בשנת 2022.

אבי פרנקל: האם זה יהיה ישוב של 6,000 איש, או ישוב של 14,000 איש.

אבי פרנקל: אולי זה יהיה ישוב שהוא כבר יותר גדול מאור עקיבא.

אבי פרנקל: אנחנו נגד שהישוב יהיה גדול, אבל החפ"ק רוצה שהישוב יהיה של 14,000 איש, והוא הולך לכיוון הזה.

אבי פרנקל: איך אפשר לקבוע מהיום איך יתפרנס בשנת 2022, כלומר בעוד 13 שנה, ישוב או עיירה או עיר – אני לא יודע איך זה ייקרא - ולקחת לו את המקום היחיד שיש לו הכנסה ממנו שזהו פארק התעשייה?

אבי פרנקל: לאור עקיבא יש אזור תעשייה אחר.

אבי פרנקל: מה לעשות, אבל פארק התעשייה הזה שייך כרגע לקיסריה.

אבי פרנקל: קיסריה היא ישוב נדיר שהוא במדינת ישראל, חיה שהיא לא מוכרת, ולא קיימת, אבל לישוב הזה יש תושבים, ויש מקורות הכנסה כמו לכל ישוב.

אבי פרנקל: לקיבוץ,למושב, לעיר ולמועצה אזורית יש את זה.

אבי פרנקל: יש גם תושבים, וגם אזורים שמכניסים להם כסף.

אבי פרנקל: חוץ מאזור התעשייה הזה, לקיסריה אין שום מקור הכנסה אחר שיוכל בעתיד לתת הכנסה לישוב הזה.

אבי פרנקל: אני חושב שגם אם יעבור פה חוק, אין לי ספק שהוא יתבטל עוד שבעים פה עד 2022, ולכן חבל לעבוד על זה.

אבי פרנקל: צריך ללכת באמת לכיוון של הסכם וללחוץ.

אבי פרנקל: אנחנו נעזור בעניין הזה.

אבי פרנקל: אני אישית אומר - שוב, לא בשם הוועד, וכבר חטפתי מכות מיושב ראש הוועד תוך כדי שאני מדבר.

יעקב אדרי: האם אפשר לדעת למה חטפת מכות?

יעקב אדרי: בואו נשמע מיושב ראש הוועד למה הוא מכניס מכות?

קריאות: היא.

יעקב אדרי: אולי נשמע אותה.

יעקב אדרי: התחלפו כל כך הרבה יושבי ראש ועדים.

אבי פרנקל: לא התחלפו כל כך הרבה.

יעקב אדרי: אז אתה לא יודע את ההיסטוריה, אני יודע קצת יותר ממך.

אבי פרנקל: עשר שנים יושב-ראש ועד זה יותר מכל ראש עיר במדינת ישראל.

אבי פרנקל: לפניה היה עשר שנים.

דוד אזולאי: זה לא נראה שהמכות הן כל כך כואבות.

דוד אזולאי: ליעקב אדרי זה יותר כואב מלשכן שלך.

אבי פרנקל: אני אסיים בזה שאני חושב שצריך למצוא באמת את הדרכים הנכונות כיצד קרן קיסריה תתמוך כמה שיותר באור עקיבא.

דוד אזולאי: אדוני, תודה רבה.

דוד אזולאי: ראש עיריית אור עקיבא, בבקשה.

שמחה יוסופוב: אני רוצה להבהיר את הדברים כי דברו פה ולא דייקו.

שמחה יוסופוב: ב-1992 הוקם בעידודה של מועצה מקומית אור עקיבא פארק התעשייה קיסריה, ואז אמרו שלפארק התעשייה אור עקיבא-קיסריה יהיה ניהול משותף של אור עקיבא וקיסריה, ואור עקיבא תיתן את השירותים המוניציפאליים, ושזה יעבור לתחום השיפוט של אור עקיבא בסיום שנת 2022.

שמחה יוסופוב: אבל, לאחר שהמועצה המקומית דאז נטלה את מעמד אזור פיתוח ב' לתעשייה להקמת הפארק - - -

מנחם טולצ'ינסקי: שבוטל כעבור שלושה חודשים.

מנחם טולצ'ינסקי: שלושה חודשים, בושה וחרפה.

מנחם טולצ'ינסקי: איזו בושה זאת.

שמחה יוסופוב: הפארק הזה הוקם, משנת 1992 עד שנת 1995 היה שלט גדול: פארק תעשייה קיסריה-אור עקיבא, וב-1995 פשוט לילה אחד החליפו את השלט לפארק תעשייה קיסריה.

שמחה יוסופוב: לאחר מכן, ב-2001, הוקמה ועדת חקירה על הגבולות בין אור עקיבא, קיסריה, בנימינה, פרדס חנה, חדרה, ומועצה אזורית חוף הכרמל כשהיא למעשה נהנית היום בגדול בכל הנושא של הארנונה.

שמחה יוסופוב: הוא צודק, היא גם הלכה לבג"ץ מול קרן קיסריה, מול קיסריה, כדי לקבל את השכונות 13 ו-11, ושבע שנים זה נמשך עד שקיבלו.

שמחה יוסופוב: ברוך השם, הם קיבלו.

שמחה יוסופוב: הם מסודרים.

שמחה יוסופוב: מקבלים ארנונה של קיסריה, של הבתים, של המלון, של הנאות גולף, של כל המקום הזה.

שמחה יוסופוב: למעשה, מועצה אזורית חוף הכרמל מקבלת את המיסים של האזור שהוא מערבה מכביש 2.

שמחה יוסופוב: למעשה, יש להם חלוקה.

שמחה יוסופוב: אני לא נכנס לזה, שיהיה להם לבריאות.

שמחה יוסופוב: אנחנו דיברנו שנעשה עוול לאור עקיבא.

שמחה יוסופוב: ב-2001 הרי היתה ועדת חקירה, והיא המליצה לשר דאז, חיים רמון, שפארק תעשייה קיסריה יעבור לתחום שיפוט של אור עקיבא, דרום אור עקיבא עד פל-ים יעבור לתחום שיפוט של אור עקיבא, וחלק צפוני שנמצא בתחום שיפוטה של המועצה האזורית חוף הכרמל גם יעבור לאור עקיבא.

שמחה יוסופוב: מה קרה למעשה?

שמחה יוסופוב: מאחר ויש הסכם בין הברון רוטשילד לנציג המדינה, לשר האוצר שחתם, אמרו: לא יהיו שינויים ללא הסכמה.

שמחה יוסופוב: ב-2001 הרי יש חתימה של השר חיים רמון, ויש מפה שאושרה על-ידי בטי איתן מרכזת גבולות שיפוט – 5.2.2001.

שמחה יוסופוב: יש הכול, לא צריך לחזור לוועדת חקירה.

שמחה יוסופוב: הרי הוציאו מאזור התעשייה הזה את פרדס חנה, כי לפרדס חנה יש בתוך פארק התעשייה 500 דונם.

שמחה יוסופוב: כלומר, מפרידים ולא מתערבים גם איתם.

שמחה יוסופוב: אבל, כאשר חיים רמון חתם ורצה להעביר את זה על פי החוק, אליקים רובינשטיין עצר את זה בגלל ההסכם.

שמחה יוסופוב: זה נכון, אתה צודק.

שמחה יוסופוב: מה קרה?

שמחה יוסופוב: נעשה עוול לאור עקיבא.

שמחה יוסופוב: רימו אותנו פעם אחת, רימו אותנו פעם שנייה ובפארק.

מנחם טולצ'ינסקי: למה רימו?

שמחה יוסופוב: ב-2005 בא שר הפנים בזמנו אברהם פורז, ואמר: תשמע, שמחה, אני יכול לתת את דרום אור עקיבא, את הצפון אני יכול לתת לך.

שמחה יוסופוב: אבל, את הפארק אני לא יכול לתת לך למרות שאתה צודק.

שמחה יוסופוב: זה שלך, אבל אתה לא יכול לקבל, כי לזה הם מתנגדים, וזה צריך להיות בהסכמה.

שמחה יוסופוב: אמרתי: כבוד השר, תן לי מה שיש כרגע.

שמחה יוסופוב: אבל יחד עם זאת, היתה לנו מובלעת בשכונה 13 שהיתה שייכת לתחום השיפוט של אור עקיבא, ואמרו: אתה תוותר על זה, ותקבל את זה.

שמחה יוסופוב: אמרתי: מוכן.

שמחה יוסופוב: קיבלנו את הדרום ב-2005, וגם ב-2005 הוסכם על מיליון מאתיים אלף דולר שיחולקו בין אור עקיבא, פרדס חנה, בנימינה, וגי'סר א-זרקא.

שמחה יוסופוב: למעשה, חילקו את זה איך שהם רצו.

שמחה יוסופוב: חילקו 35% לאור עקיבא, 35% לפרדס חנה, 15% לבנימינה, 15% לזי'סר א-זרקא.

שמחה יוסופוב: למעשה, אנחנו מקבלים היום 400 אלף דולר כשאנחנו כאילו מחכים לנדבות.

שמחה יוסופוב: כבוד היושב ראש, אני חושב שצריך לעשות צדק במדינה הזאת.

שמחה יוסופוב: לא יכול להיות שישוב עם 20 אלף תושבים יסבול את העוול הזה שנמשך שנים רבות.

שמחה יוסופוב: דיברו פה על חלף - ואני חושב שזה לא נכון – שלמעשה במקום ההסכם ב-2022, אז בינתיים - - - אין דבר כזה.

קריאה: זה מה שסוכם.

שמחה יוסופוב: אין דבר כזה, יש פרוטוקול.

שמחה יוסופוב: דיברנו שתהיה חקיקה.

שמחה יוסופוב: ב-2022 החוק ייכנס לתוקף כשלמעשה פארק התעשייה יועבר לתחום השיפוט של אור עקיבא.

שמחה יוסופוב: עד 2022 יקבלו 3.5 מיליון דולר.

מנחם טולצ'ינסקי: עם מי סיכמת את זה?

שמחה יוסופוב: עם שר הפנים וביגר.

מנחם טולצ'ינסקי: לא היה ולא נברא.

שמחה יוסופוב: אז יש לך טעות.

מנחם טולצ'ינסקי: שיש גם חקיקה וגם כסף?

שמחה יוסופוב: כן, כן.

דוד אזולאי: אדוני היועץ המשפטי, אני הייתי פה שותף לחלק מהדיונים.

דוד אזולאי: אני רוצה להגיד לך שאני זוכר שדובר שההסכם ייכנס לתוקף מיידי.

קריאה: נכון, אבל אז זה דוחה את הצעת החוק.

מנחם טולצ'ינסקי: מה שסוכם זה מה שאדוני אומר, שיהיה ניסיון להגיע להסכם מיידי חלף החקיקה.

שמחה יוסופוב: לא חלף, לא חלף.

שמחה יוסופוב: דיברו על 3.5 מיליון דולר כשמתוך 3.5 מיליון דולר, 2,3 יועבר לאור עקיבא, מיליון מאתיים יחולק בין שלוש רשויות - כך הסיכום.

שמחה יוסופוב: אני לא משקר, לעולם לא שיקרתי.

שמחה יוסופוב: רק רימו אותנו, אנחנו עוד לא רימינו אף אחד.

דוד אזולאי: אני מציע שתמצא מילה אחרת, יותר מכובדת.

שמחה יוסופוב: רימו אותנו, אני אומר את האמת.

שמחה יוסופוב: רימו אותנו, צריך להגיד את האמת.

שמחה יוסופוב: כבוד היושב ראש, אני אספר לך סיפור.

שמחה יוסופוב: בביקורו של אחד השרים באור עקיבא, ראומה ויצמן, שתיבדל לחיים ארוכים, רעייתו של עזר ויצמן אמרה שעזר ויצמן בזמנו אמר: רימו אותי כנשיא מדינה, והובטח לאור עקיבא שתחום השיפוט יועבר.

שמחה יוסופוב: אני לא רוצה נדבות מאף אחד.

שמחה יוסופוב: ברוך השם אנחנו יישוב עצמאי עם חינוך טוב, עם תרבות טובה.

שמחה יוסופוב: ברוך השם יש לנו הכול, למעט בריכת שחייה.

שמחה יוסופוב: אבל, גם בריכת שחייה תהיה.

שמחה יוסופוב: אני חושב שהגיע הזמן לעשות צדק.

שמחה יוסופוב: אין צורך בנדבות ובהסכמים, פשוט צריך לחוקק משנת 2010 להעברת פארק התעשייה על סמך ועדת חקירה.

שמחה יוסופוב: זה יעמוד בכל בג"ץ.

שמחה יוסופוב: מאחר ומעולם לא נגיע להסכמה אני מבקש לחוקק חוק בנוסח הזה לניהול משותף רק מ-2010, וזהו.

שמחה יוסופוב: לא צריך כסף, לא צריך כלום.

שמחה יוסופוב: יהודים לא מגיעים להסכמות כאשר מדובר באדמות ובכסף.

שמחה יוסופוב: אפשר להגיע לזה עם אחרים, אבל לא עם יהודים.

דוד אזולאי: גברתי, האם את רוצה להסביר למה הרבצת לו בגב?

עדנה רודריג: לא, לא.

עדנה רודריג: אני לא הרבצתי.

עדנה רודריג: הוא לא נראה חבול, ואתה לא צריך לדאוג לו.

עדנה רודריג: אני רוצה לדבר בשם כלל התושבים, ובאמת לומר שאנחנו שכנים טובים, ומקיימים שכנות טובה עם אור עקיבא.

עדנה רודריג: אני חושבת ששכנים טובים צריכים להישאר בשכנות טובה.

עדנה רודריג: הסגנון של הטלת דופי ושמות, ורמאויות וכינויים לא מכובדים, לא נשמע אף פעם בקיסריה, וגם לא באור עקיבא.

עדנה רודריג: אני מציעה שנרד מהטונים האלה כי זה לא מוסיף שום דבר.

עדנה רודריג: אנחנו בעד קיום ההסכמים, כל הסכם בתנאי שהוא עומד בתנאים ובחוקים, כולל הסכמים שנחתמו בעבר על ידי ממשלות, וההסכמים שסוכמו גם עכשיו.

עדנה רודריג: כוועד, אנחנו בעד הגעה לפשרה, להסכם של הבנות, ולא למלחמות ולא למאבקים.

עדנה רודריג: צר לי על הסגנון שלא רוצים לשבת אפילו כדי להגיע להסכם.

עדנה רודריג: אני חושבת שזה לא פותר את הבעיה.

עדנה רודריג: אני חושבת שבכל דבר אפשר להגיע להבנה סביב שולחן.

עדנה רודריג: זה ייקח אולי עוד ישיבה, עוד דיון, עוד הוצאת קיטור.

קריאה: עוד עשר שנים.

עדנה רודריג: לא עשר שנים.

עדנה רודריג: זה יכול להיגמר בחודש אחד אם רוצים להגיע להבנה.

עדנה רודריג: אבל, אם אומר ראש העיר מראש שהוא לא רוצה להגיע הסכם, אז כמובן שעל שום דבר הוא לא יחתום.

עדנה רודריג: הרי כל התהליך התחיל בהצעה של איחוד היישובים אור עקיבא וקיסריה, ומלכתחילה הטיפול בבעיה היה לא נכון.

עדנה רודריג: ישנה ועדת חקירה, ישנן הוראות של משרד הפנים כיצד מאחדים רשויות, ולפי זה צריך לפעול.

עדנה רודריג: גם ועדת החקירה שישבה בזמנו לא דיברה על איחוד רשויות.

עדנה רודריג: התושבים אינם ארגז שמעבירים אותו מפה לשם, אלא התושבים הם אנשים שבחרו לגור במקום מסוים, ולא במקום אחר, ואי אפשר לכפות ולערבב שמן במים עם כל הכבוד לתושבי אור עקיבא ואנחנו מאוד אוהבים ומכבדים, וגרים בשכנות טובה.

עדנה רודריג: ואני אומרת שוב, כל אחד בחר לגור במקום אחר.

עדנה רודריג: אני חושבת שצריך לתת כבוד גם לאחרים, ולתת לכל אחד את המקום שבו הוא רוצה לגור.

עדנה רודריג: יש ועדת חקירה, יש נוהלים של משרד הפנים כיצד מאחדים רשויות.

עדנה רודריג: יושבים ובודקים את כל העבר, את ההווה, ומזה מתכננים את העתיד.

דוד אזולאי: גברתי, עם כל הכבוד לנהלים של משרד הפנים - אנחנו מכירים אותם ואיך עושים ועדות חקירה, ואיך מאחדים או מפצלים ערים - זכותה של הכנסת.

דוד אזולאי: נהוג שהכנסת יכולה לקבוע, ואז משרד הפנים מביא את הרוח לוועדה.

עדנה רודריג: אבל אתה רואה לאן זה מוביל אותנו.

עדנה רודריג: זה מביא אותנו להתכתשות, להטחת מילים לא יפות, לצורת ניהול משא ומתן לא מכובדת.

קריאה: שמן ומים זה יפה.

דוד אזולאי: לפעמים לא נותרה ברירה למחוקק, אלא לקחת יוזמה שהמשרד היה צריך לעשות ולא עשה, וזאת כדי לאלץ אותו להגיע למצב של פיצול או איחוד.

דוד אזולאי: לכן, באה הצעת החוק הזאת.

עדנה רודריג: אבל, אנחנו בעידן של שיפוט בבג"ץ, ואם ההסכמים לא עומדים בחוק ובתקנונים אז צריכים לשבת בצורה מושכלת ולמצוא פתרון שההסכם יעמוד לפי התקנון.

דוד אזולאי: אולי גברתי זוכרת שלפני כמה זמן התקיים כאן דיון בוועדה בראשותו של אופיר פינס.

עדנה רודריג: כן, השתתפתי בדיון.

דוד אזולאי: חלפה מאז תקופה מאוד ארוכה.

דוד אזולאי: אבל, מה נעשה מאז ועד היום?

עדנה רודריג: אבל, האוצר התנגד.

עדנה רודריג: אני חושבת שאנחנו בעד, גם האוצר היום בעד.

עדנה רודריג: אני שומעת את נציג רשות החברות עכשיו שהם לא מתנגדים וזה טוב מאוד.

עדנה רודריג: אם עכשיו רשות החברות לא מתנגדת אז זה הישג גדול מאוד.

דוד אזולאי: את שואלת בשביל מה צריך חקיקה, ואני מסכים איתך.

דוד אזולאי: כשמשרדי הממשלה לא עושים את תפקידם, אין ברירה למחוקק אלא להשתמש בכלי שיש ברשותו והוא אותה חקיקה, וזאת כדי לאלץ את משרדי הממשלה לפעול כפי שצריך לפעול.

עדנה רודריג: החקיקה הזאת לא תעמוד במבחן בתי משפט.

דוד אזולאי: אני לא יודע, ימים ידברו.

עדנה רודריג: ישנם הסכמים, ואתה לא משער שמשפחת רוטשילד תוותר על נכסיה בהינף יד.

דוד אזולאי: אני רוצה לראות את אותו בג"ץ עומד מול משפחת רוטשילד, ומול משפחת בוזגלו.

דוד אזולאי: נראה אותו.

עדנה רודריג: אני חושבת שזה לא יהיה כבוד למדינה אם היא תעמיד את המשפחה למשפט.

עדנה רודריג: אני חושבת שאפשר להגיע מחר להסכם אם כל הצדדים ירצו בו.

עדנה רודריג: אבל, מכיוון שמראש אומר ראש מועצת אור עקיבא שהוא לא מוכן - - -

קריאה: היא אמרה לא לערבב שמן במים.

קריאה: זה סתם ביטוי שהיא אמרה.

קריאה: היא לא התכוונה לפגוע.

דוד אזולאי: אני רוצה לצטט כאן מדברי שרית דנה שהיא פרקליטה בכירה, משנה ליועץ המשפטי לממשלה והיא מכירה.

דוד אזולאי: היא אומרת:"...

דוד אזולאי: היא איננה תואמת את ההסכם שהמדינה חתומה עליו, אבל אנחנו לא יכולים לומר שחקיקה שנוגדת את ההסכם הזה היא חקיקה לא חוקתית.

דוד אזולאי: לכן לא נוכל לומר שהחוק הזה אסור משפטית, או אם ייחקק יהיה לא חוקתי".

כרמל סלע: אתה מקריא את החלק האחרון שלה, את החלק הראשון אתה לא מקריא.

דוד אזולאי: היא אומרת שאנחנו יכולים.

דוד אזולאי: אני בטוח בדבר אחד פה – כל האנשים סביב השולחן הזה לא רוצים להגיע לא לבג"ץ, לא לחקיקה כפייתית.

דוד אזולאי: כולנו רוצים להגיע להסכם.

אבי פרנקל: חוץ מראש עיריית אור עקיבא שמדבר פה על רמאים וגנבים.

אבי פרנקל: זה מכוער, תבקש ממנו לחזור בו.

דוד אזולאי: אני מבקש אל תפריע לי.

קריאות: - - -

דוד אזולאי: אדוני, אל תאלץ אותי.

דוד אזולאי: תסלח לי בבקשה.

דוד אזולאי: רבותי, אל תאלצו אותי לעשות מעשה שאני לא אוהב לעשות אותו, ולהוציא אתכם החוצה.

דוד אזולאי: עד כאן.

אבי פרנקל: למה אתה נותן לו לדבר כך?

יעקב אדרי: הוא העיר לו על זה.

דוד אזולאי: רבותי, אני מבקש.

דוד אזולאי: אמרתי שהמטרה של כולנו כאן היא להגיע לאיזושהי הבנה על דעת כולם.

דוד אזולאי: זאת המטרה, לפחות שלי, ולפי רוח הדברים שנשמעו כאן אני מאמין שזו המטרה של כולם.

דוד אזולאי: יחד עם זאת, אי אפשר להמשיך את זה לאורך זמן.

דוד אזולאי: מישהו חייב לקחת יוזמה.

דוד אזולאי: הפעם אני אקצה את זה בזמן, ואני לא אוותר.

דוד אזולאי: ואם לא תהיה ברירה, ואם צריך לקדם חקיקה, נקדם חקיקה.

דוד אזולאי: אני לא רוצה את זה, אבל אם לא תהיה ברירה אני אקח את הכלי השני.

דוד אזולאי: יש את המקל, ויש את הגזר.

דוד אזולאי: לכן, אני מאוד מבקש – תפסיקו עם כל הביטויים האלה.

דוד אזולאי: זה לא לכבודו של אף אחד, לא לציבור היושב כאן, ולא לוועדה.

דוד אזולאי: אנחנו נמצאים לפני ראש השנה ולפני ימים שהם חשובים לכולנו.

דוד אזולאי: בעוד חמש דקות כל אחד מאיתנו יאחל אחד לשני שנה טובה.

דוד אזולאי: חשוב לנו לגמור את הדיון באווירה טובה, ואני רוצה לסיים אותו באווירה טובה.

דוד אזולאי: גברתי, בבקשה משפט סיכום.

עדנה רודריג: אני מצטרפת לשאיפה שלך, ואני חושבת שזה הכיוון שבו צריך ללכת – לשבת בישיבות, ולשתף פעולה, ולא להסכים ואחר זה לחזור.

עדנה רודריג: צריך לשבת ולסכם באיזו צורה לחלק את הכספים לפי התקנון של מטרות הקרן.

עדנה רודריג: אני חושבת שאם נשנה את המטרות אנחנו נאריך את התהליך בעוד לפחות שנה-שנתיים, כי זה אישור של משרדי ממשלה, חברה ממשלתית, וזה תהליך מאוד ארוך.

עודד סטוקלוב: זה לא חברה ממשלתית.

עדנה רודריג: לכן, אני חושבת שלא כדאי ללכת בדרך חתחתים, אלא ללכת בדרך של פשרה.

דוד אזולאי: תאמיני לי שאם הממשלה רוצה – אני מכיר דברים שנעשים - - -

עדנה רודריג: יש משפטים, יש שר משפטים.

עודד סטוקלוב: אני רק מדגיש שזה לא חברה ממשלתית, ולכן לא נדרש שום אישור של ממשלה – שיהיה ברור.

דוד אזולאי: ולמרות הכול לא עשיתם עד היום דבר.

קריאות: אז למה משרד המשפטים מתנגד?

עודד סטוקלוב: לתיקון התקנון.

עודד סטוקלוב: אין שום קשר בין ההסכם לבין התקנון מבחינת - - -

עדנה רודריג: אני מדברת על תיקון התקנון שזה תהליך ארוך, ואני מציעה להגיע להסכם לפי התקנון הקיים, ולא ללכת לתהליך ארוך של שינוי התקנון – על זה דיברתי.

עדנה רודריג: אני חושבת שאם יושב ראש הוועדה יקצוב זמן קצר, ועם רצון טוב של כל הצדדים, אפשר יהיה להגיע לסיכום.

אבי פרנקל: אני מבקש שאתה תמליץ בהחלטה שלך לצרף את תושבי קיסריה לאותו גוף שאמור לדון בדבר הזה למרות שאנחנו לא צד פורמאלי בעניין.

דוד אזולאי: אני לא מתכוון לעשות את זה מסיבה פשוטה – מפני שקודמיי לא עשו את זה, ואין סיבה לעשות את זה.

דוד אזולאי: יש לנו עניין לפשט הליכים, ולא לסבך הליכים.

דוד אזולאי: לכן, עם כל הכבוד ועם כל הרצון, אני לא אעשה את זה.

נטלי לב: אני חושבת שגם עם רצון טוב - וזה אפשרי גם כן בעזרת הממשלה - למצוא את הדרך להקים את אותה בריכת שחייה באור עקיבא.

דוד אזולאי: למה להיכנס לפרטים עכשיו?

נטלי לב: כיוון שזה חלק שמעכב.

דוד אזולאי: רבותי, בואו נשאיר את זה.

דוד אזולאי: המדיינים הם אלה שיעשו את המלאכה, אני לא הולך לעשות את זה.

דוד אזולאי: אדוני נציג משרד המשפטים, הזכירו אתכם הרבה פעמים.

דוד אזולאי: האם יש לך מה לומר בנדון?

הראל גולדברג: הסיפור של שינוי תקנון לא מוכר לי.

הראל גולדברג: הסוגיה של שינוי תקנון קיסריה לא מוכרת לי.

דוד אזולאי: אפשר ללמוד אותה, ואני מניח שאם יש רצון טוב גם אפשר לפתור אותה מפני שזה מה שעומד כרגע על הפרק.

דוד אזולאי: אני הבנתי פה שצריך פשוט לשנות את התקנון כדי לאפשר להשתמש באותם כספים ליעדים אחרים בניגוד להחלטת מטרות הקרן.

דוד אזולאי: חשוב שהאנשים היושבים כאן, ואנשים אחרים שיקיימו דיונים בנושאים האלה, ידעו שאין שום סיבה בעולם שאנשים ביישוב שלם או בכמה ישובים בסביבה יסתובבו עם בטן מלאה בשעה שהדבר ניתן לפתרון.

דוד אזולאי: יש פה חבר דירקטוריון והוא ודאי יודע על הסכומים הגדולים שנמצאים בקרן הזאת.

דוד אזולאי: זה בוודאי לא יגרע הרבה מהתקציב הגדול של אותה קרן אם ישנו תקנון ובכך יאפשרו מתן תקציבים לישובים בסביבה.

דוד אזולאי: האמינו לי שהרבה מקומות מוכנים לשלם הרבה כסף בשביל שקט תעשייתי, ואני חושב שאת זה אנחנו צריכים גם פה.

דוד אזולאי: חבר הכנסת יעקב אדרי, בבקשה משפטי סיכום.

יעקב אדרי: אני שמעתי את כולם בקשב רב, ונאמרו דברי טעם, וכל אחד עם הנימוקים שלו.

יעקב אדרי: אחת הסיבות - ויעיד על זה גם אלי טל שהוא מכיר אותי לא מעט שנים בנושא הזה, וגם היועץ המשפטי - אני אמרתי פעם אחר פעם לטובת כולנו, ולמען השכנות הטובה, בואו נגמור את ההסכם, אלה המילים שלי.

יעקב אדרי: אופיר פינס אמר לי שהוא בוועדת החוץ והביטחון בדיון עם ראש הממשלה, אבל אם ישנה בעיה הוא אמר לי שאני יכול לקרוא לו.

יעקב אדרי: הוא היה פה, ושאלתי אותו את השאלה האם ההסכם היה תחליף לחוק השני, זאת אומרת אזור התעשייה, ולא במקור של גבאי.

דוד אזולאי: אתה מתכוון לקריאה הראשונה.

יעקב אדרי: כן.

יעקב אדרי: אמר לי: חד משמעית לא, וזה כתובים.

יעקב אדרי: אני חושב, וזה בניגוד אגב לדעתו של ראש העיר, ואני גם מנעתי וביקשתי מראש.

יעקב אדרי: היה לי חשש שתכונס ישיבה ויתחיל בלגאן.

יעקב אדרי: הוא אומר: שיקרו אותי, רימו אותי.

יעקב אדרי: הוא טוען שאני הטעיתי אותו.

יעקב אדרי: האם אתה חושב שאני פטור מהעניין הזה?

יעקב אדרי: כי אני זה שאמרתי: יש הסכם.

יעקב אדרי: וגם עכשיו אני אומר לכם, כי מאז נותקו הקשרים, ולא שמעתי מכם כלום.

יעקב אדרי: נתליתם על האוצר.

יעקב אדרי: אנחנו נפתור חלק מהבעיות ביחד.

יעקב אדרי: אני מציע שאנחנו נגיע להסכם הזה מהר.

יעקב אדרי: הפסדנו את 2008, ואני מקווה שגם את 2008 תיקחו בחשבון.

יעקב אדרי: אפשר לעשות את זה, ונפתור את כל הבעיות, כולל החוק.

יעקב אדרי: אבל, תעשו את זה מהר, כי אם לא – אני אומר לכם זה לא טוב, לא לממשלה.

יעקב אדרי: ביבי גר בקיסריה, הוא לא רוצה את הבלגאן הזה.

יעקב אדרי: הוא לא רוצה להתערב בזה.

יעקב אדרי: שר האוצר לא רוצה.

שמחה יוסופוב: כל שבת אצל ביבי, תזכרו את זה.

יעקב אדרי: לא צריך את זה, צריך שכנות טובה.

יעקב אדרי: אני בעד זה, לזה חתרתי כל השנים בלי לוותר על הזכויות של אור עקיבא.

יעקב אדרי: אבל, עשיתי את זה בצורה מכובדת.

אלי טל: יעקב, בחלף חוק.

אלי טל: תגמור הסכם בחלף חוק, זה מה שאתה אומר?

שמחה יוסופוב: לא בחלף חוק.

קריאות: - - -

דוד אזולאי: רבותי, אני לא אכנס כרגע לשום פרט אם זה חלף חוק, אם זה בריכה, אם זה סכום.

דוד אזולאי: אני מדבר על המסגרת הכללית.

דוד אזולאי: אני מאוד מקווה שבדברי הסיכום שלי אני אשקף פחות או יותר את מהלך הדיון שהיה כאן בוועדה כי זאת הכוונה.

כרמל סלע: חבר הכנסת דוד אזולאי, לי מאוד מאוד חורה שכל הזמן הפוך לאור עקיבא יוצרים לנו תדמית של עשירים.

יעקב אדרי: אתם מסכנים כמו אנשי אור עקיבא, האם אתה רוצה שאני אגיד את זה?

דוד אזולאי: כשאימא שלי אומרת לי שתמיד חושבים שהיא עשירה, אני אומר לה: הלוואי שיחשבו עלייך שאת עשירה ותהיי כזאת.

דוד אזולאי: בסדר, אין לי בעיה עם זה.

דוד אזולאי: מה איכפת לך?

דוד אזולאי: לא צריך להתמסכן.

כרמל סלע: אבא שלי אומר לי: אם אומרים לך שיש לך, תגיד שיש לך עוד יותר.

כרמל סלע: אבל, בכל זאת, קיצצו גם לאור עקיבא.

כרמל סלע: לנו קיצצו 4.5 מיליון שקל עכשיו בכל הסיפור הזה.

דוד אזולאי: אתה לא היחיד, זה הישיבה הבאה.

כרמל סלע: אני מסכים.

כרמל סלע: בהסכם הזה שדובר על 3.5 מיליון דולר, גם למערכת החינוך של תושבי קיסריה מגיע משהו.

כרמל סלע: אם מישהו חושב שהארנונה מספיקה - היא לא מספיקה.

כרמל סלע: למה חוף הכרמל לא בתוך ההסכם?

יעקב אדרי: אתה מציע לפתוח את ההסכם?

יעקב אדרי: זה בדיוק מה שאני רוצה למנוע.

כרמל סלע: לא אמרתי לפתוח.

כרמל סלע: אני אומר להוסיף גם את חוף הכרמל.

דוד אזולאי: רבותי, אני רוצה לגשת לסיכום הדיון.

דוד אזולאי: הוועדה פונה לכל הגורמים: משרד האוצר, קרן קיסריה, והאחרים, להגיע להסכם בתוך חודשיים, ולהביא את ההסכם לאישור הוועדה.

דוד אזולאי: מטרת ההסכם היא להביא לפתרון מוסכם והוגן במחלוקת שבין אור עקיבא ושאר היישובים לחברה לפיתוח קיסריה.

דוד אזולאי: אני מגביל את זה בזמן.

דוד אזולאי: אני מאוד מקווה שאני לא אעמוד במבחן הזה של קידום חקיקה.

דוד אזולאי: אם לא תהיה ברירה אני אקדם את החקיקה - ואני לא רוצה לקדם חקיקה – בעוד חודשיים.

דוד אזולאי: אני רוצה להגיע לא לשנה העברית כי השנה העברית כבר מסתיימת, אלא לשנה הלא יהודית, ולכך שהעסק הזה בכל זאת ייגמר שם – עד הראשון לינואר.

דוד אזולאי: מכאן אני פונה לנציג משרד האוצר - אדוני, אתה יכול להעביר את המסר.

דוד אזולאי: אני מודיע לך שיש כאן בוועדה רוב - ואני אחראי למה שאני אומר - להעביר את החקיקה כפי שהיא עברה בקריאה ראשונה, כפי שעבר בהחלת רציפות, וכן הלאה.

דוד אזולאי: לכן, אני מציע גם למשרד האוצר ולכל הגורמים לא להעמיד אותנו במבחן הזה.

דוד אזולאי: שבו ותגיעו להסכמים.

דוד אזולאי: יש לכם חודשיים וזהו פרק זמן שהוא מספיק.

דוד אזולאי: אני הייתי עושה את זה תוך חודש.

דוד אזולאי: אבל, היות וישנם החגים אני לקחתי אותם בחשבון.

דוד אזולאי: לכן, יש לכם חודשיים.

דוד אזולאי: פרק זמן של חודשיים הוא פרק זמן סביר על מנת לשבת עם כל הגורמים ולהגיע לפתרון.

דוד אזולאי: אני חושב שאתה יכול להעביר את המסר, ומהי האווירה שהיתה כאן.

דוד אזולאי: האווירה היא רצון להגיע להסכם.

כרמל סלע: הרי פותחים את ההסכם, או בונים הסכם.

יעקב אדרי: לא פותחים.

דוד אזולאי: אני לא אמרתי שפותחים הסכם.

כרמל סלע: אני מבקש שחוף הכרמל תהיה גם בפנים.

יעקב אדרי: הרי בשיטה הזאת יתקעו את הכול, נלך על החוק.

יעקב אדרי: אתה לא בעסק, הנה אני אומר את זה ברור.

כרמל סלע: אין הסכם.

יעקב אדרי: מה זה אין הסכם?

יעקב אדרי: יש.

דוד אזולאי: חבר הכנסת אדרי, תרשה לי.

דוד אזולאי: אדוני ראש מועצת חוף הכרמל, אני בפירוש הדגשתי בתחילת דבריי שאינני מתכוון להיכנס כרגע לפרטים.

דוד אזולאי: זה לא התפקיד שלי, ואני לא מעוניין בזה.

דוד אזולאי: אם אתה רוצה לשנות את ההסכם, להיכנס לתוך הסכם, לצאת מההסכם, זאת זכותך.

דוד אזולאי: בשביל זה אתה ראש מועצה.

דוד אזולאי: יש לך את הכלים לפנות לכל הגורמים הנוגעים בדבר.

דוד אזולאי: אותם אנשים ישבו ויחליטו.

דוד אזולאי: אני מאוד מקווה שההסכם הזה יהיה מקובל על כל הגופים ושנאשר אותו.

דוד אזולאי: לא יהיה מקובל על כל הגורמים – אנחנו פה נקדם חקיקה.

אבי טרר: אדוני אמר עד ינואר 2010?

דוד אזולאי: לא, נתתי חודשיים.

דוד אזולאי: זה אומר שבתחילת דצמבר אנחנו צריכים להיות אחרי כל הסיפור הזה, כאשר בראשון לינואר 2010 אנחנו חברי ועדת הפנים נבוא להרמת כוסית בקיסריה לחתימה על ההסכם.

קריאות: באור עקיבא.

יעקב אדרי: לא ניתן לסחוב, מהר מאוד נעשה את זה.

יעקב אדרי: את מכירה אותי.

יעקב אדרי: אם לא - - -

קריאה: אל תאיים.

דוד אזולאי: חבר הכנסת יעקב אדרי, שב בבקשה.

דוד אזולאי: עוד לא נעלתי את הישיבה.

דוד אזולאי: רבותי, אני רוצה לאחל לכולנו שתהיה לנו שנה טובה ומבורכת, שנה שנשמע ונתבשר בשורות טובות.

דוד אזולאי: תכלה שנה וקללותיה, תחל שנה וברכותיה.

דוד אזולאי: שנה טובה, כתיבה וחתימה טובה.

קריאות: אמן.